open-index/open-wikipedia-markdown huggingface dataset:
അഷ്ടമുടി വീരഭദ്രസ്വാമി ക്ഷേത്രം

ലഘുചിത്രം|അഷ്ടമുടി വീരഭദ്ര സ്വാമി ക്ഷേത്രത്തിലെ ഉരുൾ നേർച്ച
ദക്ഷണേന്ത്യയിലെ ഏക വീരഭദ്രസ്വാമി ക്ഷേത്രമായ അഷ്ടമുടി വീരഭദ്രക്ഷേത്രം കൊല്ലം ജില്ലയിലെ തൃക്കരുവ പഞ്ചായത്തിലാണ് സ്ഥിതി ചെയ്യുന്നത്. ശ്രീകോവിലിന് മേൽക്കൂരയില്ല. തൃക്കരുവ കുറ്റഴികം ദേവസ്വം ഭരണയോഗമാണ് അഷ്ടമുടി ശ്രീ വീരഭദ്ര സ്വാമിക്ഷേത്രത്തിൻറെയും തൃക്കരുവ ശ്രീ ഭദ്രകാളി ക്ഷേത്രത്തിൻറെയും ഭരണകാര്യങ്ങൾ നിർവഹിച്ചു വരുന്നത്.ആചാരനുഷ്‌ഠാനങ്ങളിലെ വ്യത്യസ്‌തതയാണ് ഈ ക്ഷേത്രത്തെ മറ്റ് ക്ഷേത്രങ്ങളിൽ നിന്നും വേറിട്ട് നിർത്തുന്നത്. നാൽക്കാലികളുടെ രോഗശമനത്തിന് ഭക്തർ നടത്തുന്ന ഉരുൾ നേർച്ചയാണ് ഇവയിൽ പ്രധാനം.

## ഉരുൾ വഴിപാട്
ലഘുചിത്രം|അഷ്ടമുടി ഉരുൾ നേർച്ച
ഇരുപത്തെട്ടാം ഓണത്തിന് അഷ്ടമുടി ക്ഷേത്രത്തിൽ ഉരുൾനേർച്ച നടത്തി വരുന്നു. വീരഭദ്രന്റെ ഐതിഹ്യത്തെ മുൻനിറുത്തിയാണ്  ഈ ആചാരം. വിവിധ ജാതിമതസ്ഥരായ ജനങ്ങൾ ഇവിടത്തെ പ്രസിദ്ധമായ ഉരുൾ വഴിപാടിൽ പങ്കെടുക്കാറുണ്ട്. ക്ഷേത്രത്തിലെ പ്രധാനപ്പെട്ട നേർച്ചകളിലൊന്നാണ് ഉരുൾ നേർച്ചയും നെയ്‌വിളക്കും. നാൽക്കാലികളുടെ രോഗശമനത്തിനായാണ് ഭക്തർ ഉരുൾ നേർച്ച നടത്തുന്നത്. നാൽക്കാലികൾക്ക് രോഗം വന്നാൽ അത് ശമിക്കുന്നതിനായി സ്വാമിക്ക് മുന്നിൽ നെയ്‌വിളക്ക് തെളിക്കുകയോ ഉരുൾ നേർച്ച നടത്തുകയോ ചെയ്‌താൽ രോഗം ഭേദമാകുമെന്നാണ് ഭക്തരുടെ വിശ്വാസം. ജാതിമത ഭേദമന്യേയാണ് നേർച്ച സമർപ്പിക്കാൻ ആളുകൾ ഇവിടെയെത്തുന്നത്.

ഉത്സവത്തോട് അനുബന്ധിച്ച് വിശാലമായ ക്ഷേത്രപ്പറമ്പിൽ വൻമ്പിച്ച കാർഷിക വ്യാപാരമേളയും നടക്കാറുണ്ട്. കാർഷികഉപകരണങ്ങളുടെ വൻശേഖരം ഇവിടെ പ്രദർശിപ്പിക്കപ്പെടും. ഉത്സവം പ്രമാണിച്ച് സ്പെഷ്യൽ ബോട്ട് സർവീസും കെ.എസ്.ആർ.ടി.സി  സർവീസുകളും സ്വകാര്യ ബസ്‌ സർവീസുകളും അഷ്ടമുടിയിൽ എത്തിച്ചേരുന്നുണ്ട് . കൊല്ലം  ചിന്നക്കടയിൽ നിന്നും തേവള്ളി – കടവൂർ, അഞ്ചാലുംമൂട് വഴി പതിനാല് കിലോമീറ്റർ സഞ്ചരിച്ചാൽ പ്രസിദ്ധമായ അഷ്ടമുടി ശ്രീ വീരഭദ്ര സ്വാമിക്ഷേത്രത്തിൽ എത്തിച്ചേരാം.

## ജന്തുബലി
മുൻകാലങ്ങളിൽ ഈ ക്ഷേത്രത്തിൽ ജന്തുബലി നടന്നു വന്നിരുന്നു. 1893 ൽ ശ്രീനാരായണ ഗുരുവിന്റെ ഇടപെടലിനെത്തുടർന്നാണ് അതു നിന്നത്. പകരം കുമ്പളങ്ങ മുറിച്ച് ആ കർമ്മം നടത്തി വന്നു.

## ചിത്രശാല

People bath for urul nercha at Ashtamudi veerabadraswamy temple.JPG|ഉരുൾ നേർച്ചക്കു മുമ്പായി അഷ്ടമുടിക്കായലിൽ കുളിക്കുന്നവർ
Ashtamudi urul nercha1.JPG|ഉരുൾ നേർച്ച
,Ashtamudi urul nercha1.JPG|ഉരുൾ നേർച്ച


## അവലംബങ്ങൾ


വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:ആചാരങ്ങൾ
ചാത്തമറ്റം

കേരളത്തിലെ എറണാകുളം ജില്ലയിലെ ഒരു ഗ്രാമമാണ് **ചാത്തമറ്റം**. കോതമംഗലമാണ് അടുത്തുള്ള പ്രധാന നഗരം. മൂവാറ്റുപുഴ, തൊടുപുഴ എന്നിവയാണ് ഏറ്റവും അടുത്തുള്ള മറ്റ് പ്രധാന പട്ടണങ്ങൾ. ചാത്തമറ്റത്തിന് അടുത്ത് 300 മീറ്റർ ഉയരമുള്ള പോത്തൻചീനി കുന്ന് സ്ഥിതിചെയ്യുന്നു. ഇവിടെ നിന്ന്  കൊച്ചി നഗരത്തിന്റെ വിദൂര കാഴ്ച ലഭിക്കുന്നു.

## ചരിത്രം
ചരിത്രപരമായ പ്രാധാന്യമുള്ള സ്ഥലമാണ് ചാത്തമറ്റം. ചേര രാജവംശത്തിന്റെ ഏറ്റവും പഴയ തലസ്ഥാനമായ പുരാതന രാജ്യത്തിൻറെ ആയുധനിർമ്മാണശാല (തൃക്കരിപ്പൂർ) ഇവിടെയായിരുന്നു സ്ഥിതിചെയ്തിരുന്നത്. ആ സമയത്ത് ചതാട്ടത്തെ **ശാസ്തവുമട്ടം** എന്നാണ് വിളിച്ചിരുന്നത്. കറുത്ത ഉരുകിയ കല്ലുകൾ അല്ലെങ്കിൽ മലം (കീഡോൺ കല്ലുകൾ) തീയിൽ എറിയുമ്പോൾ കഷണങ്ങളായി തകർക്കപ്പെടുന്നു, സാധാരണയായി ചില വരണ്ട പ്രദേശങ്ങളിൽ ഇത് ഒരു ആയുധ ഫാക്ടറിയുടെ തെളിവാണ്.

## വിളകൾ
കൃഷിയാണ് ജനങ്ങളുടെ പ്രധാന തൊഴിൽ. ഇഞ്ചി, മഞ്ഞൾ, തേങ്ങ, കൊക്കോ, നെല്ല്, കുരുമുളക് (ഇടുക്കി ഗോൾഡ് അല്ലെങ്കിൽ ബ്ലാക്ക് ഗോൾഡ്), വാഴപ്പഴം, പൈനാപ്പിൾ, മരച്ചീനി എന്നിവയാണ് സാധാരണയായി കൃഷി ചെയ്യുന്നത്. പ്രധാന ഉൽപാദനവും പ്രധാന ഭക്ഷണവും അരി.

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
താമരച്ചാൽ

കേരളത്തിലെ എറണാകുളം ജില്ലയിലെ കൊച്ചി നഗരത്തിനടുത്തുള്ള കിഴക്കമ്പലം ഗ്രാമപഞ്ചായത്തിലെ ഒരു ഗ്രാമമാണ് **താമരച്ചാൽ** (താമരച്ചാൽ പുറം). പുക്കാട്ടുപാടി മുതൽ കിഴക്കമ്പലം വരെയുള്ള റോഡിൽ ഊരക്കാടുനിന്നും മലയിടംതുരുത്തിൽ നിന്നുമുള്ള പാത സംഗമിക്കുന്ന സ്ഥലമാണ് താമരച്ചാൽ.

## വിദ്യാഭ്യാസ സ്ഥാപനങ്ങൾ

* സെന്റ് മേരീസ് പബ്ലിക് സ്കൂൾ
* റാണിമാത കോൺവെന്റ് സ്ക്കൂൾ, താമരച്ചാൽ 
* ഇന്റർനാഷണൽ സ്കൂൾ-ദി ചാർട്ടർ സ്കൂൾ കൊച്ചി
* സമരിറ്റൻ കോളേജ് ഓഫ് നഴ്സിംഗ്, പഴങ്ങനാട്, കാക്കനാട്, കൊച്ചി

## ആരാധനാലയങ്ങൾ

* സെന്റ് മേരീസ് യാക്കോബായ വലിയപ്പള്ളി, താമരച്ചാൽ,
* താമരച്ചൽ സീറോ മലബാർ കത്തോലിക്കാ പള്ളി
* സെന്റ് അഗസ്റ്റിൻസ് സീറോ മലബാർ കത്തോലിക്കാ പള്ളി, പഴങ്ങനാട്

## ആശുപത്രികൾ

* സമരിറ്റൻ ഹാർട്ട് ഇൻസ്റ്റിറ്റ്യൂട്ട്, പഴങ്ങനാട്, കാക്കനാട്, കൊച്ചി

## സ്ഥലം

## പരാമർശങ്ങൾ

വർഗ്ഗം:എറണാകുളം ജില്ലയിലെ പട്ടണങ്ങൾ
വർഗ്ഗം:Coordinates on Wikidata
അറക്കപ്പടി

കേരളത്തിലെ എറണാകുളം ജില്ലയിലെ കുന്നത്തുനാട് താലൂക്കിലെ വെങ്ങോല ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് **അറക്കപ്പടി**.  പെരുമ്പാവൂരാണ് ഏറ്റവും അടുത്തുള്ള പട്ടണം. പെരുമ്പാവൂർ നിന്ന് വെങ്ങോല വഴി പട്ടിമറ്റത്തേക്കുളള വഴിയിലാണ് അറക്കപ്പടി സ്ഥിതിചെയ്യുന്നത്. വെങ്ങോല, ഊരക്കാട്, ചേലംകുളം, ചൂരക്കോട്, തൈക്കാവ്, പെരുമാനി എന്നിവയാണ് ചുറ്റുപാടുമുള്ള മറ്റ് ഗ്രാമങ്ങൾ. പെരുമ്പാവൂർ - പുത്തൻകുരിശ് റോഡ് ഇതുവഴി കടന്നുപോകുന്നു. അറക്കപ്പടി - വലിയംകുളം റോഡ്, അറക്കപ്പടി-പെരുമാനി റോഡ് എന്നിവയാണ് ഇതുവഴി കടന്നുപോകുന്ന മറ്റ് പ്രധാന റോഡുകൾ. 

ഇവിടെ സ്ഥിതിചെയ്യുന്ന പ്രധാന ഹോസ്പിറ്റലാണ് കെപിഎസ് ഹോസ്പിറ്റൽ.  

## വ്യവസായങ്ങൾ
പ്രധാനമായും പ്ലൈവുഡ് ഉത്പാദന കമ്പനികളും പാറമടകളുമാണ് ഇവിടത്തെ വ്യവസായ സ്ഥാപനങ്ങൾ.   

## വിദ്യാഭ്യാസ സ്ഥാപനങ്ങൾ

* ജയ് ഭാരത് കോളേജ് ഓഫ് മാനേജ്മെൻ്റ് ആൻഡ് എഞ്ചിനീയറിംഗ് ടെക്നോളജി
* ജയ് ഭാരത് ആർട്ട്സ് & സയൻസ് കോളേജ് പെരുമ്പാവൂർ

## ആരാധനാലയങ്ങൾ

* ഐ.പി.സി ഫിലാഡെൽഫിയ ചർച്ച്
* ദാറുന്നജത്ത് മസ്ജിദ്
* പിറക്കാട് ശ്രീ മഹാദേവ ക്ഷേത്രം

## ജനസംഖ്യ
2011ലെ സെൻസസ് പ്രകാരം അറക്കപ്പാടിയിൽ 4213 വീടുകളുണ്ട്. ഇവിടത്തെ സാക്ഷരതാ നിരക്ക് 84.1% ആണ്.

## അവലംബങ്ങൾ

വർഗ്ഗം:Coordinates on Wikidata
ബാറ്റൻ ബോസ്

അപസർപ്പക കഥകളിലൂടെയും ക്രൈം നോവലുകളിലൂടെയും  ശ്രദ്ധേയനായ എഴുത്തുകാരനായിരുന്നു **ബാറ്റൻ ബോസ്** എന്ന തൂലികാ നാമത്തിലറിയപ്പെട്ടിരുന്ന കൊച്ചുകുന്നേൽ മത്തായി ചാക്കോ എന്ന കെ. എം. ചാക്കോ. കോട്ടയത്തുനിന്ന് പ്രസിദ്ധീകരിച്ചിരുന്ന  മിക്ക ജനപ്രിയ വാരികകളിലും അദ്ദേഹത്തിന്റെ നോവലുകൾ പ്രസിദ്ധീകരിക്കപ്പെട്ടിട്ടുണ്ട്. 200 ലേറെ നോവലുകളെഴുതിയ അദ്ദേഹത്തിന്റെ ശ്രദ്ധിക്കപ്പെട്ട നോവലുകൾ റെയ്ഞ്ചർ, കൊള്ളിയാൻ, വാറണ്ട്, കറുത്ത നീരാളി, കാസിനോ തുടങ്ങിയവയാണ്.  'ബ്ലാക്ക് ബെൽറ്റ് " എന്ന നോവൽ 1985ൽ രാജസേനൻ സംവിധാനത്തിൽ ശാന്തം ഭീകരം എന്ന പേരിലും 'റെയ്ഞ്ചർ" 1999ൽ ക്യാപ്റ്റൻ എന്ന പേരിലും സിനിമയായി.  ജഗദീഷ് നായകനായി അഭിനയിച്ച് താഹ സംവിധാനം ചെയ്ത ഹാസ്യരസപ്രധാനമായ ഗജരാജമന്ത്രം, ബ്രഹ്മാസ്ത്രം, കളിയോടം, ത്രിൽ എന്നീ സിനിമകൾക്കായി കഥയെഴുതി. ഞായറും തിങ്കളും എന്ന കുടുംബകഥയും ധാരാളം ചെറുകഥകളും അദ്ദേഹം രചിച്ചിട്ടുണ്ട്.

## ജീവിതരേഖ
1959 നവംബർ 17ന്  ഇടുക്കി ജില്ലയിലെ അടിമാലിയിൽ കെ എം ചാക്കോ എന്ന പേരിൽ  ജനിച്ചു. അടിമാലിയിലെ കൂമ്പമ്പാറ ഫാത്തിമ മാതാ യുപി സ്കൂളിലും എസ്.എൻ.ഡി.പി ഹൈസ്കൂളിലുമായിരുന്ന അദ്ദേഹത്തിന്റെ സ്കൂൾ വിദ്യാഭ്യാസം. പാലായിൽനിന്ന് ഇടുക്കിയിലേയ്ക്ക് കുടിയേറിയ അദ്ദേഹം സാഹിത്യ രചനകൾക്കായി കോട്ടയത്തേയ്ക്ക് താമസം മാറുകയിയിരുന്നു. 

## സാഹിത്യജീവിതം
കോട്ടയത്തുനിന്ന് പ്രസിദ്ധീകരിച്ചിരുന്ന മനോരാജ്യം ആഴ്ച്പ്പതിപ്പിലെ അപസർപ്പക നോവലുകളാണ് ഇത്തരം നോവലുകളുടെ സൃഷ്ടിയ്ക്ക് ബാറ്റൻ ബോസിന് പ്രചോദനമായത്. ആദ്യനോവൽ മാമാങ്കം വാരികയിൽ അച്ചടിച്ചുവന്ന ഡോ. സീറോ എന്ന നോവൽ ആയിരുന്നു. ആഫ്റ്റർ ഡെത്ത് എന്ന നോവലാണ് പിന്നീടെഴുതിയത്.

## ചലച്ചിത്രപ്രവർത്തനം

## പ്രധാന രചനകൾ

# റെഡ് വൂൾഫ്
# ഡോക്ടർ സീറോ
# ലാസ്റ്റ് കൗണ്ട്
# വാറണ്ട്
# ഡെഡ് ലോക്ക്
# ഓപ്പറേഷൻ സത്യ
# ഒക്ടോപസ്
# ഗർജജനം
# റെഡ് ലേഡി
# കാസിനോ 
# 20 കുറ്റാന്വേഷണ കഥകൾ
# ദി കോബ്ര
# എയ്റ്റി സെവൻ
# ഹവ്വാബിച്ച്
# ചുവന്ന സൂര്യൻ
# ഗാസ്റ്റിലിഡെത്ത്
# ഞായറും തിങ്കളും
# ഇ‌ൻസ്‌പെക്ടർ ശ്യാം ഗണപതി
# മഞ്ഞുമലയിലെ രക്ഷസ്സ്‌
# റഫിയാൻ
# ചെൿ പോസ്റ്റ്
# പോലീസ്‌ സ്റ്റോ‌റി
# കോബ്രാ മാ‌ൻ
# അസ്‌ത്രം
# വിൿറ്റിംസ്
# ബ്ലാക്ക് ബെൽറ്റ്
# ഡൈനാമൈറ്റ്
# സ്പാനർ
# ബ്രിഡിൽ
# പ്രി‌ൻസ്‌ ഓഫ്‌ ഹൊറർ
# ഹിമാലയാ ബ്രദേഴ്‌സ്‌
# ഫ്രം ഹെൽ
# ഡെത്ത് കോൾസ്
# അഗ്നിമേഘങ്ങൾ
# റെഡ് ഷാഡോ
# രക്തദാഹി
# രക്തമില്ലാത്ത മനുഷ്യൻ
# ആഫ്റ്റർ ഡെത്ത്
# ചോരക്കണ്ണുകൾ
# സർപ്പമുഖമുള്ള മനുഷ്യൻ
# അറ്റാക്ക്
# ഡോ. ഡെവിൾ
# ചാണക്യപുരി
# മരണത്തിന്റെ കൊട്ടാരം
# അവൾ
# ഡെഡ്‌ ലൈൻ
# കറുത്ത നക്ഷത്രങ്ങൾ
# എൽഫ്‌
# 36 ക്രോസ്സ്‌ റോഡ്‌
# നായിക
# കെ. 99
# റഫിയൻ
# ലില്ലിപ്പൂവിന്‌ ചുവപ്പുനിഴൽ
# അടിമ റെഡ് ചാനൽ
# ഡെവിൾസ്
# വിഷപ്പല്ലുകൾ
# സംഹാരം
# കാവൽ
# ചെയ്സിംഗ്
# ബ്ലാക്ക് പാന്തർ
# ഡെവിൾസ് വാർ
# ഫ്ലൈറ്റ് 707
# മൂർഖൻ
# ശത്രു
# സ്മഗ്ളർ

## അവലംബം
വാരപ്പെട്ടി

ലഘുചിത്രം|ഇളങ്കവത്ത് കാവു
ലഘുചിത്രം|സപ്തഹം
കേരളത്തിലെ എറണാകുളം ജില്ലയിലെ ഒരു ഗ്രാമമാണ് ** വരാപ്പെട്ടി**. കോതമംഗലത്ത് നിന്ന് കോതമംഗലം-വാഴക്കുളം റോഡിൽ 7 കിലോമീറ്ററും മൂവാറ്റുപുഴയിൽ നിന്ന് പുതുപ്പാടി-ഊണുകാൽ റോഡിൽ 6 കിലോമീറ്ററും എറണാകുളം ജില്ലയിലെ വാഴക്കുളത്ത് നിന്ന് 12 കിലോമീറ്ററും അകലെയാണ് വാരപ്പെട്ടി സ്ഥിതിചെയ്യുന്നത്. വാരപ്പെട്ടി ഗ്രാമപഞ്ചായത്തിന്റെ ആസ്ഥാനം ഇവിടെയാണ്. കറുകടം, മതിരപ്പള്ളി, ഇ‍ഞ്ചൂർ, മൈലൂർ, കളപ്പുര എന്നിവയാണ് വാരപ്പെട്ടിയുടെ ചുറ്റുമുള്ള മറ്റു ഗ്രാമങ്ങൾ. വാരപ്പെട്ടി ഗവൺമെന്റ് കമ്യൂണിറ്റി ഹെൽത്ത് സെന്റർ ഇവിടെ സ്ഥിതിചെയ്യുന്നു.   
## ആരാധനാലയങ്ങൾ

### ക്ഷേത്രങ്ങൾ

*പ്രാക്കൽ ഭഗവതി ക്ഷേത്രം
* തിരു വാരപ്പെട്ടി മഹാ ദേവ ക്ഷേത്രം
* ചുള്ളാട്ടു‌കാവ്

### മോസ്ക്കുകൾ

* മസ്ജിദുൾ നൂർ ആന്റ് ദാറുൾ ഉലൂം മദ്രസ

## വിദ്യാഭ്യാസസ്ഥാപനങ്ങൾ

* എൻഎസ്എസ് ഹയർ സെക്കൻഡറി സ്കൂൾ വാരപ്പെട്ടി
## അവലംബങ്ങൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
മാർഗരറ്റ് പാവമണി

കേരളത്തിലെ സാമൂഹിക പ്രവർത്തകയും ഇന്ത്യൻ സ്വാതന്ത്ര്യസമരസേനാനിയുമായിരുന്നു **മാർഗരറ്റ് പാവാമണി**. സിവിൽ നിസ്സഹകരണ പ്രസ്ഥാനത്തിലെ ഒരു പ്രമുഖ വ്യക്തിയായിരുന്നു അവർ. . പ്രമുഖ അഭിഭാഷകനും സ്വാതന്ത്ര്യസമര സേനാനിയുമായ ബെഞ്ചമിൻ പാവാമണിയുടെ ഭാര്യയായിരുന്നു അവർ.

## ജീവചരിത്രം
1897ൽ കണ്ണൂർ ജില്ലയിലെ പാപ്പിനിശ്ശേരിയിൽ മാർഗരറ്റ് ജനിച്ചു. കോഴിക്കോട്ട് അഭിഭാഷകനായിരുന്ന ബെഞ്ചമിൻ പാവാമണിയുടെ ഭാര്യയായിരുന്നു അവർ. 1930 ൽ അവർ ഉപ്പ് സത്യാഗ്രഹത്തിൽ പങ്കെടുത്തു.

1931 ഏപ്രിൽ 25ന് എ. വി. കുട്ടിമാളു അമ്മയോടൊപ്പം  ഒരു കൂട്ടം സ്ത്രീകളുമായി അവർ തൃശൂർ പട്ടണത്തിൽ ഒരു ധർണ സംഘടിപ്പിച്ചു. മലബാറിലെ പ്രസ്ഥാനത്തിൽ സ്ത്രീകളുടെ പങ്കാളിത്തം ഉറപ്പാക്കുന്നതിൽ അവരുടെ ശ്രമങ്ങൾ പ്രധാന പങ്കുവഹിച്ചു. വിദേശ വസ്ത്രങ്ങൾ വിൽക്കുന്ന കടകളിലും അവർ സജീവമായി ഉപരോധം നടത്തി. ഈ പ്രവർത്തനങ്ങൾ 1932ൽ അവരെ ജയിലിലടയ്ക്കുന്നതിലേക്ക് നയിച്ചു.

അവർ കോഴിക്കോട് മുനിസിപ്പൽ കൌൺസിൽ അംഗമായി സേവനമനുഷ്ഠിച്ചു. 1931 ൽ, സ്ത്രീകളെ ശാക്തീകരിക്കാനും സാമൂഹിക പ്രശ്നങ്ങളിൽ അവരുടെ പങ്കാളിത്തം പ്രോത്സാഹിപ്പിക്കാനും ലക്ഷ്യമിട്ടുള്ള കേരള മഹിളാ ദേശ സേവിക സംഘത്തിന്റെ പ്രസിഡന്റായി അവർ തിരഞ്ഞെടുക്കപ്പെട്ടു. സ്ത്രീകൾക്ക് അവരുടെ ആശങ്കകൾ പ്രകടിപ്പിക്കാനും സ്വാതന്ത്ര്യത്തിനായുള്ള വിശാലമായ പോരാട്ടത്തിൽ പങ്കെടുക്കാനുമുള്ള ഒരു വേദിയായി ഈ സംഘടന മാറി.

## അവലംബങ്ങൾ

വർഗ്ഗം:1985-ൽ മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1897-ൽ ജനിച്ചവർ
കുത്തന്നൂർ ശങ്കുപ്പണിക്കർ

ഇദ്ദേഹം കൊല്ലവഷം 986-ൽ ജനിച്ചു.ആദ്യവസാനക്കാരൻ, ആശാൻ എന്നീ നിലകളിൽ പ്രസിദ്ധനായിരുന്നു. ഇദ്ദേഹത്തിന്റെ, രാവണോത്ഭവത്തിലെ, രാവണൻ ആട്ടം പ്രസിദ്ധമാണ്. കൊല്ലവഷം 1011-ാംമാണ്ട് എഴുപത്തൊന്നാമത്തെ വയസ്സിൽ ചരമമടഞ്ഞ ഇട്ടീരപ്പണിക്കർ എന്ന കഥകളിനടന്റെ മരുമകനും,ശിഷ്യനുമാണു ശങ്കുപ്പണിക്കർ. പിൽക്കാലത്തു വളരെപ്രശസ്തിയാർജ്ജിച്ച ഇട്ടിരാരിച്ചമേനാൻ ശങ്കുപ്പണിക്കരുടെ ശിഷ്യനാണ്. ഒളപ്പമണ്ണ കഥകളിയോഗത്തിലെ ആദ്യത്തെ ആശാനും പണിക്കരായിരുന്നു.കൊല്ലം1068-ൽ കുത്തന്നൂർ ശങ്കുപ്പണിക്കർ അന്തരിച്ചു.

വർഗ്ഗം:കഥകളി കലാകാരന്മാർ
കുഞ്ഞികുട്ടിനായർ

കൊല്ലം 1068-ൽ
ജനനം-സുമാർ 971; മരണം 1041.ങ്ങാട്ടു സമ്പ്രദായക്കാരനായിരുന്ന ഇദ്ദേഹത്തിന്റെ തോരണയുദ്ധത്തിൽ അഴകിയ രാവണനും വിജയത്തിൽ രാവണനും (ബാലിവിജയത്തിൽ) പ്രസിദ്ധമത്രേ. കുഞ്ഞികുട്ടിനായരുടെ അഭിനയവൈദഗ്ദ്ധ്യത്തെ പുരസ്തരിച്ചു. ഉത്രം തിരുനാൾ മഹാരാജാവും, 1003-ൽ തിപ്പെട്ട കൊച്ചി മഹാരാജാവും വീരശൃംഖലകൾ സമ്മാനിച്ചിട്ടുണ്ട് . ആദ്യന്തം കടത്തനാട്ടു രാജാവിന്റെ കഥകളിയോഗത്തിൽ പ്രവൎത്തിച്ചുപോന്നു. പ്രസ്തുത കളിയോഗത്തിലെ ആദ്യത്തെആദ്യവസാനക്കാരനും കുഞ്ഞികുട്ടിനായരായിരുന്നു.

വർഗ്ഗം:കഥകളി കലാകാരന്മാർ
കാവുങ്ങൽ രാമുണ്ണിപ്പണിക്കർ

കൊല്ലം 985. മരണം 1056. കപ്ലിങ്ങാട്ടു സമ്പ്രദായത്തിലായിരുന്നു ഇദ്ദേഹത്തിന്റെ ആട്ടം. ആദ്യവസാനവേഷങ്ങളെല്ലാം മികച്ചതു തന്നെ; എങ്കിലും കാലകേയവധത്തിൽ അജ്ജുനൻ, ബകവധത്തിൽ ഭീമൻ,സൗഗന്ധികത്തിലും തോരണയുദ്ധത്തിലും ഹനൂമാൻ, അഴകിയ രാവണൻ, വിജയത്തിൽ രാവണൻ ഇവ വിശേഷിച്ചുനന്നാവും. മിനുക്കിൽ സുന്ദര ബ്രാഹ്മണൻ പ്രസിദ്ധമാണു്.

വർഗ്ഗം:കഥകളി നടന്മാർ
കുഞ്ചുക്കർത്താവ്

ജനനം1004 - മരണം 1072. 
ചെപ്പുള്ളി ദേശക്കാരനായ കർത്താവ് അമ്മാവനായ രാവുണ്ണിക്കാവിന്റെ ശിക്ഷണത്തിൽ കല്ലടിക്കോടൻ സമ്പ്രദായത്തിലഭ്യസിച്ചു. സ്വതസ്സിദ്ധമായ അഭിനയഅഭ്യാസബലം  ചാതുരിക്കു പുറമേ, വേഷസൗഭാഗ്യം എന്നിവയെല്ലാം കർത്താവിൽ തികഞ്ഞിരുന്നു. പ്രസിദ്ധ വേഷങ്ങളുടെ കൂട്ടത്തിൽ, കോട്ടയം കഥകളിലെ ആദ്യവസാനങ്ങൾ, വിജയത്തിൽ രാവണൻ, ചെറിയ നരകാസുരൻ, ഇവയൊക്കെ എടുത്തു പറയേണ്ടതുണ്ട്. കുറെ കാലം മണ്ണിലേടത്തു നായരുടെ (കോഴിക്കോട്ട്) കളിയോഗത്തിൽ വന്നിരുന്നതല്ലാതെ മറെറാരു കഥകളിയോഗത്തിലും സ്ഥിരമായി നടന്നിട്ടില്ല. മധ്യവയസ്സിനുശേഷം അസ്ഥിരചിത്തനായി അലഞ്ഞു നടന്നിരുന്നുവെങ്കിലും ജനങ്ങൾക്ക് അദ്ദേഹത്തോടുള്ള ബഹുമാനാദരങ്ങൾക്ക്ലേശവും കുറവുണ്ടായിരുന്നില്ല.

വർഗ്ഗം:കഥകളി കലാകാരന്മാർ
ഇട്ടിരാരിച്ചമേനോൻ

1003-1078.
വള്ളുവനാട്ടതാലൂക്കിൽ കല്ലുവഴിയാണു മേനോൻറ
ജന്മദേശം. കുത്തന്നൂർ ശങ്കുപ്പണിക്കരുടെ ശിഷ്യന്മാരിൽ
പ്രധാനിയായിരുന്ന ഇദ്ദേഹം ഒളപ്പമണ്ണ കളിയോഗത്തിൽ
വച്ചു അഭ്യസിക്കുകയും അവിടത്തെ ആദ്യവസാനക്കാരനും
ആശാനുമായിത്തീരുകയും ചെയ്തു. വേഷഭംഗി അനിതര
സാധാരണമത്രേ. രസങ്ങൾ നടിക്കുന്നതിലും ഇദ്ദേഹം
അതിനിപുണനായിരുന്നു. ഇട്ടിരാരിച്ചമേനോനു തുല്യം
മെയ്യും കയ്യും ഒത്തിണങ്ങിയ മറെറാരു കഥകളി നടൻ
അക്കാലത്തുണ്ടായിരുന്നില്ലെന്നാണു കേൾവി. പ്രസിദ്ധ
വേഷങ്ങൾ:- കിമ്മീരവധത്തിൽ ധർമ്മപുത്രർ, ബകവധ
ത്തിലും സൗഗന്ധികത്തിലും ഭീമസേനൻ, സുഭദ്രാഹരണ
ത്തിലജ്ജുനൻ, ഉത്ഭവത്തിലും കാർത്തവീര്യവിജയത്തിലും രാവണൻ, ചെറിയ നരകാകാരൻ, അംബരീഷചരിത
ത്തിൽ ദുർവ്വാസാവ്; സുന്ദര ബ്രാഹ്മണൻ, ഇവയാണ്.
“കഞ്ജദളവും' (സുഭദ്രാഹരണത്തിൽ അജ്ജുനൻ പദം)
കമലദളവും ആടുന്നതിൽ ഇട്ടിരാരിച്ചമേനോനു തുല്യന്മാർ
ആരും ഉണ്ടായിരുന്നില്ല. ഒളപ്പമണ്ണമനക്കാരാണു
മേനോൻറ പ്രശസ്തിക്കും, അഭ്യുദയത്തിനും വേണ്ട
പ്രോത്സാഹനങ്ങൾ ചെയ്തു സഹായിച്ചത്. ഇട്ടിരാരിച്ച
മേനോൻ അനേകശിഷ്യന്മാരിൽ വച്ചും പ്രധാനിയും
പ്രസിദ്ധനും പട്ടിക്കാന്തൊടി രാവുണ്ണിമേനവനാകുന്നു.

വർഗ്ഗം:കഥകളി കലാകാരന്മാർ
ഈച്ചരമേനോൻ

പഠിപ്പും പാകതയുമുള്ള ആശാനെന്ന നിലയിൽ
സുപ്രസിദ്ധനായിത്തിന്ന് ഈച്ചരമേനോൻ പാലക്കാട്
തോലനൂർ ദേശക്കാരനാകുന്നു. അഭ്യാസസമ്പ്രദായം
കല്ലടിക്കോടനാണ്. പ്രസിദ്ധന്മാരായ വളരെ ശിഷ്യന്മാർ ഇദ്ദേഹത്തിനുണ്ട്. മങ്കട കോവിലകത്തുവച്ചു അഭസിപ്പിച്ചവരിൽ അഴകുമരത്തു മാധവൻ നായരും, മണ്ണിലേടത്തുനായരുടെ കളിയോഗത്തിലെ ശിഷ്യരിൽ എളന്നുമ്മൽ കുട്ടൻ നായരും, കേശവൻ നമ്പീശനും, തഴക്കാട്ടുമനയ്ക്കൽ വച്ച് അഭ്യസിച്ചവരിൽ ചന്തുപ്പണിക്കരും അമ്പുപണിക്കരും എണ്ണപ്പെട്ട നടന്മാരായിത്തീർന്നു.ഈച്ചരമേനോനും അഭ്യാസബലത്തിന്റെ തികവും അദ്ധ്യാപനസാമർത്ഥ്യവും ഉണ്ടായിരുന്നുവെങ്കിലും, രസസ്ഫുരണസാമർത്ഥ്യവും വേഷഭംഗി എന്നിവ കുറഞ്ഞിരുന്നു.
ദുർവ്വാസാവും, സന്താനഗോപാലബ്രാഹ്മണനും നന്നാവും.

വർഗ്ഗം:കഥകളി കലാകാരന്മാർ
അമ്പാട്ട് ശങ്കരമേനോൻ

1026--1069
പാലക്കാട്ടു ചമ്രകുളമാണു ജന്മസ്ഥലം. കുഞ്ഞുണ്ണി
പണിക്കരുടെ ശിഷ്യനായ ഇദ്ദേഹം കല്ലടിക്കോടൻ സമ്പ്രദായത്തിൽ പ്രസിദ്ധനായ ഒരു ആദ്യവസാനക്കാരനും
ആശാനുമായിരുന്നു. വേഷപ്പകർച്ച, രംഗശ്രീ, രസഭാവാവിഷ്കരണനിപുണത എന്നിവയെല്ലാം സമ്പൂർണ്ണമായി ആശ്ലേഷിച്ചിരുന്ന ശങ്കരമേനോൻ കിൎമ്മീരവധത്തിൽ ധൎമ്മപുത്രർ, നളൻ, കീചകൻ, ഉത്ഭവത്തിലും വിജയത്തിലും രാവണൻ, ചെറിയ നരകാസുരൻ മുതലായവേഷങ്ങൾ എണ്ണപ്പെട്ടതാണ്. നളചരിതം രണ്ടാം ദിവസത്തെ കഥയ്ക്ക് മലബാറിൽ പ്രചാരം വരുത്തിയതുശങ്കരമേനോനാകുന്നു. കുറേക്കാലം ഇദ്ദേഹം സ്വന്തമായികളിയോഗം നടത്തുകയുണ്ടായി. ശിഷ്യന്മാരിൽപ്രധാനി കോണാത്ത് അച്ചുതമേനോനാണ്.

വർഗ്ഗം:കഥകളി കലാകാരന്മാർ
കാണാത്ത് അച്ചുതമേനോൻ

മലയാള വർഷം (ജനനം1038 മരണം1102) 
ജന്മദേശം. പാലക്കാട് പരുത്തിപ്പുള്ളി. ആദ്യവസാനക്കാരൻ, ആശാൻ, കളിയോഗമുടമസ്ഥൻ എന്നീ നിലകളിൽ അച്ചുതമേനോൻ കലാപ്രേമികളുടെയെല്ലാം സ്നേഹബഹുമാനങ്ങൾക്ക് പാത്രീഭവിച്ചിരുന്നു. ഇത്ര കണക്കൊത്ത് ചൊല്ലിയാട്ടം അപൂർവ്വമായിട്ടേ കാണാനുണ്ടായിരുന്നുള്ളൂ. പ്രസിദ്ധ വേഷങ്ങളുടെ കൂട്ടത്തിൽ കോട്ടയം കഥകളിലെ ആദ്യവസാനങ്ങൾ, രണ്ടാം ദിവസത്തെ നളൻ,ഉത്തരാസ്വയംവരത്തിൽ ദുരോധനൻ, തോരണയുദ്ധം,
ഉത്ഭവം, വിജയം ഇവയിൽ രാവണൻ, കീചകൻ, സുന്ദര
ബ്രാഹ്മണൻ എന്നിവ പ്രസ്താവ്യങ്ങളാണ്.
കൂട്ടിൽ കുഞ്ഞൻമേനോൻ

ജനനം1025 - മരണം 1102
ഈച്ചരമേനോന്റെ ശിഷ്യനായ ഇദ്ദേഹം വിദഗ്ദ്ധ
ആദ്യവസാനക്കാരനും ആശാനുമായിരുന്നു;വേഷപ്പകർച്ച കുറയും. ധർമ്മപുത്രരും ശിശുപാലനും ഇദ്ദേഹത്തിൻറതു വിശേഷമാണ്. വീര ഹാസ്യരസങ്ങൾ ആവിഷ്കരിക്കുന്നതു വളരെ നന്നാവും. മദ്ധ്യവയസ്സിനുശേഷം മിനുക്കു വേഷങ്ങളാണ് അധികം കെട്ടിയിരുന്നത് അക്കൂട്ടത്തിൽ സന്താനഗോപാലബ്രാഹ്മണനും സുന്ദര ബ്രാഹ്മണനും ദുർവാസാവും എണ്ണപ്പെട്ടവയായിരുന്നു.ഇദ്ദേഹം മങ്കട കോവിലകം തമ്പുരാക്കന്മാരുടെ ആശ്രിതനായിരുന്നു.

വർഗ്ഗം:കഥകളി കലാകാരന്മാർ
കാവുങ്ങൽ ചാത്തുണ്ണിപ്പണിക്കർ

1021-1097
തിച്ചൂർ ദേശക്കാരനായ ഈ നടൻ (കാവുങ്ങൽ കുടുംബം) കുഞ്ഞികൃഷ്ണപണിക്കരുടെ അനന്തിരവനാക്കുന്നു.
സുപ്രസിദ്ധ ആദ്യവസാനക്കാരനായിരുന്ന പണിക്കരുടെ
സൗഗന്ധികത്തിൽ ഭീമൻ, കാലകേയവധത്തിൽ അർജ്ജുനൻ, ഉത്ഭവത്തിലെ വിശ്രവസ്സ് മുതലായ വേഷങ്ങൾ വളരെ കീർത്തി സമ്പാദിച്ചു. സൗഗന്ധികത്തിൽ കുഞ്ഞികൃഷ്ണപണിക്കരുടെ ഹനുമാൻ, ചാത്തുണ്ണിപ്പണിക്കരുടെ ഭീമൻ ബാലിവധത്തിൽ അമ്മാവൻ ബാലി അനന്തിരവൻ സുഗ്രീവൻ, ഇങ്ങനെ ഉണ്ടായിട്ടുള്ള രംഗങ്ങൾകളി ഭ്രാന്തന്മാർക്ക് അത്യന്തം ആനന്ദസന്ദായകമായിരുന്നു.

വർഗ്ഗം:കഥകളി നടന്മാർ
കേശവക്കുറുപ്പ്

(ജനനം 1018- മരണം 1077
മഹാപ്രസിദ്ധനായിരുന്ന ഈ അനുഗൃഹീത നടൻ
ജന്മദേശം തിരുവിതാംകൂറിൽ ആലങ്ങാടിനു സമീപം
ചെങ്ങമനാടാണ്. മരക്കാട്ട് ഗോവിന്ദപ്പണിക്കരാണ്
ഇദ്ദേഹത്തിന്റെ പ്രഥമ ഗുരു. പിന്നീടു കരുമനശ്ശേരി
കൃഷ്ണൻകുട്ടി ഭാഗവതർ കേശവക്കുറുപ്പിനെ കല്ലുവഴി ചിട്ടയിലുള്ള ചൊല്ലിയാട്ടം അഭ്യസിപ്പിച്ചു. ഇദ്ദേഹത്തിൻറ
എല്ലാ ആദ്യാവസാനവേഷങ്ങളും ഒന്നാംതരമായിരുന്നു.
സ്ത്രീവേഷങ്ങൾ (ലളിത; മണ്ണാത്തി, വെള്ളത്താടി,
കറുത്ത താടി, ചുവന്നതാടി ( ബാലി), ധമ്മപുത്രർ, നളൻ,
നരകാസുരവധത്തിൽ ചെറുത്, സുഭദ്രാഹരണത്തിൽ ബല
ഭദ്രൻ, സൗഗന്ധികത്തിൽ ഹനുമാൻ ഇവയെല്ലാം പ്രസിദ്ധ
വേഷങ്ങളായിരുന്നു. ആജീവനാന്തം കൊച്ചി മഹാരാജാക്കന്മാരുടെ രക്ഷാധികാരത്തിലാണ് ജീവിച്ചുപോന്നത്. 
ആ പുണ്യശ്ലോകന്മാരുടെ പ്രോത്സാഹനം കുറപ്പിന്റെ അഭ്യദയത്തിനു വലതീരാത്ത സംഭാവന നൽകി.
(ജനനം തിരുവിതാംകൂറിലാണെങ്കിലും, സ്ഥിരവാസം
ഏറെയും തൃപ്പൂണിത്തുറ ആയിരുന്നതിനാലും ആട്ടം കല്ലു
വഴി വിട്ട് അനുസരിച്ചായിരുന്നതിനാലും വടക്കനായി പരിഗണിക്കേണ്ടിയിരിക്കുന്നു.
ഏറ്റുമാനൂർ ശിവകുമാർ

ആനുകാലികങ്ങളിലെ മാന്ത്രികനോവലുകളുടെ രചനയിലൂടെ ജനഹൃദയങ്ങളെ ത്രസിപ്പിക്കുകയും പുതിയൊരു സാഹിത്യശാഖതന്നെ പ്രചാരത്തിലെത്തിക്കുകയും ചെയ്ത സാഹിത്യകാരനായിരുന്നു **ഏറ്റുമാനൂർ ശിവകുമാർ**. 40 ഓളം  ബാലനോവൽ, മാന്ത്രികനോവൽ എന്നിവയിലൊക്കെയായി ഏതാണ്ട് നൂറ്റിനാൽപതിലേറെ കൃതികൾ പുസ്തകമായി പ്രസിദ്ധീകരിച്ചിട്ടുണ്ട്. മാതൃഭൂമിയുടെ കൊല്ലം യൂണിറ്റിൽ പ്രൂഫ് റീഡറായിരുന്ന അദ്ദേഹം 2015-ൽ വിരമിച്ചു.

## ആദ്യകാലം
1955-ൽ കോട്ടയം  ജില്ലയിലെ ഏറ്റുമാനൂരിലാണ് ശിവകുമാർ ജനിച്ചത്. ഇരുപതാമത്തെ വയസ്സു മുതൽ അദ്ദേഹം സാഹിത്യ രചന നടത്തിയിരുന്നു. ആദ്യകാലത്ത്  ബാലസാഹിത്യരചനകളിലൂടെ സാഹിത്യരംഗത്ത് നിലയുറപ്പിച്ചത്. പത്രപ്രവർത്തനത്തിൽ ആകൃഷ്ടനായ അദ്ദേഹം ജനതാ മെയിൽ എന്ന ദിനപ്പത്രത്തിൽ കുറച്ചുകാലം ജോലി ചെയ്തിരുന്നു. പിന്നീട് കോട്ടയത്തുനിന്ന് പ്രസിദ്ധീകരിച്ചിരുന്ന “മാമാങ്കം' വാരികയുടെ എഡിറ്ററായി. തുടർന്ന് "മുത്തശ്ശി', "ബാലമംഗളം' തുടങ്ങിയ ബാല പ്രസിദ്ധീകരണങ്ങളിൽ ജോലി ചെയ്തു. ആനുകാലികങ്ങളിലെ സാമൂഹ്യ പ്രസക്തിയുള്ള നോവലുകൾ ശ്രദ്ധിക്കപ്പെട്ടിരുന്നു.  മനോരാജ്യം ആഴ്ച്ചപ്പതിപ്പിൽ പ്രസിദ്ധീകരിച്ച ശ്യാമയാമങ്ങൾ എന്ന മാന്ത്രികനോവൽ രചിച്ചതിലൂടെയാണ് അദ്ദേഹം സാഹിത്യ രംഗത്ത് കൂടുതലായി അറിയപ്പെടുന്നത്.  യക്ഷിക്കഥകളിലൂടെ ഭീതിനിറഞ്ഞ പാലമരച്ചുവടുകളിലേക്കും, എഴുത്തോലകളിലേക്കും അനുവാചകരെ നയിച്ചുകൊണ്ടുപോയ ശിവകുമാർ തന്റെ എഴുത്തിലൂടെ അവരെ ഭീതിയുടെ നിലയില്ലാക്കയങ്ങളിലേയ്ക്ക് നയിച്ചു.  പി.വി. തമ്പിയുടെ കൃഷ്ണപ്പരുന്ത്, മോഹനചന്ദ്രന്റെ കലിക എന്നിവയ്ക്കു ശേഷം മലയാളത്തിലെ മൂന്നാമത്തെ മാന്ത്രിക നോവലായി ഇത് അറിയപ്പെടുന്നു.  തുടർന്ന്  നാൽപ്പതോളം മാന്ത്രിക നോവലുകൾ രചിച്ചു. അദ്ദേഹത്തിന്റെ മാന്ത്രിക നോവലുകൾ  കന്നട, തമിഴ് തുടങ്ങിയ  ഭാഷകളിൽ തർജ്ജമ ചെയ്യപ്പെട്ടിട്ടുണ്ട്. അദ്ദേഹത്തിന്റെ  തിരുവാതിര, ആയില്യം കാവ് എന്നീ നോവലുകൾ ടെലിവിഷൻ പരമ്പരകളായിട്ടുണ്ട്. പോൾ ഞാറയ്ക്കൽ സംവിധാനം ചെയ്ത് 1991 ൽ പുറത്തിറങ്ങിയ നാട്ടുവിശേഷം എന്ന സിനിമയുടെ കഥയും തിരക്കഥയും ഏറ്റുമാനൂർ ശിവകുമാറാണ് നിർവ്വഹിച്ചത്. 

## പ്രധാനകൃതികൾ

* ശ്യാമയാമങ്ങൾ.
* വിഷ്ണുമായ
* ആറാട്ടുകടവ്
* വിക്രമാദിത്യ കഥകൾ
* വലംപിരിശംഖ്
* സന്ധ്യാവന്ദനം
* ആരണ്യഹൃദയം
* ഗരുഢപഞ്ചമി
* അസുരജന്മം
* കണ്ണീരൊഴുകുന്ന കാട്ടാറ്
* സമന്തപഞ്ചകം
* ഗന്ധർവ്വൻകാട്
* തിരുവാതിര
* സ്വർണ്ണ രുദ്രാക്ഷം
* രുദ്രതാളം
* ബ്രോംസ്റ്റോക്കറുടെ ഡ്രാക്കുള (വിവർത്തനം)
* പറയിപെറ്റ പന്തിരുകുലം
* സുഭദ്ര
* തമ്പുരാൻകുന്ന്
* പവിത്ര മോതിരം
* രാജാവുറങ്ങാത്ത രാവുകൾ
* ആകാശഗംഗ
* ദേവയാമങ്ങൾ
* സൂര്യകിരീടം
* കറുത്ത പൗർണമി
* ചന്ദനമണ്ഡപം
* കാലം കലിയുഗം
* കുട്ടികളുടെ മഹാഭാരതം
* രാമായണം കുട്ടികൾക്ക്
* യക്ഷിക്കഥകളും പ്രേതകഥകളും
* കലിയാട്ടം
* നിഴൽക്കുത്ത്
* ഏഴരപ്പൊന്നാന
* സുരഭി സുമുഖി സുന്ദരി
* മോഹങ്ങളുറങ്ങുന്ന തീരം
* ആയില്യംകാവ്
* സൂര്യനയനങ്ങൾ
* പരകായം (പുനപ്രസിദ്ധീകരണം: ആരണ്യഹൃദയം)
* ചന്ദനമണ്ഡപം
*പതിമൂന്നാം രാവ്
*കാർത്തികവിളക്ക്
*ലഹള
*ഒരു ശിശിരമാസ രാത്രിയിൽ
*രക്തരക്ഷസ്സ്
*ഒരു കഥപറയാം പക്ഷേ
*നാലാം യാമം
*ഇനിയൊരു സൂര്യോദയം
*നമുക്കില്ലൊരു ലോകം
*വിഷാദസന്ധ്യകൾ
*ശുഭമുഹൂർത്തം
*കമലദളം
*എല്ലാം കിനാവുപോലെ
*ചക്രവ്യൂഹം
*കടലോരം
*സ്വർഗ്ഗത്തിലേപോലെ ഭൂമിയിലും
*ഭാരതകഥകൾ
*സംഹാരകേതു
*അഷ്ടമംഗല്യം
*ഐതീഹ്യങ്ങളിലെ മാന്ത്രിക കഥകൾ

* ഓമന സ്വപ്നങ്ങൾ
* കനൽ പൂക്കൾ
* രാവിൽ നിലാവിൽ
* സ്വർഗ്ഗത്തിലെ പോലെ ഭൂമിയിലും
* ചേക്കേറാത്ത പറവകൾ
* കിരാതതാളം
* നിഴലിലാത്ത നിലാവ്
കാത്തിരിക്കും ഞാൻ കാതോർത്തിരിക്കും

## അവലംബം
മോഹനചന്ദ്രൻ

മലയാളിയെ വേറിട്ട വായനാനുഭവത്തിലേയ്ക്ക് നയിച്ചു കൊണ്ടുപോയ ഒരു കഥാകാരനായിരുന്നു **ബി. മോഹനചന്ദ്രൻ** എന്ന **ബി.എം.സി. നായർ**. മലയാളത്തിലെ ആദ്യ മാന്ത്രിക നോവലായി കരുതപ്പെടുന്ന  കലിക എന്ന കൃതിയിലൂടെയാണ് അദ്ദേഹം സാഹിത്യലോകത്ത് അറിയപ്പെടുന്നത്. ഈ നോവലിനെ ആസ്പദമാക്കി 1980 ൽ ബാലചന്ദ്രമേനോന്റെ സംവിധാനത്തിൽ കലിക എന്ന ചിത്രം പുറത്തിറങ്ങിയിരുന്നു.

## വിദ്യാഭ്യാസ കാലം
1941 മെയ് 20 ന് എറണാകുളം ജില്ലയിലെ പെരുമ്പാവൂരിനു സമീപമുള്ള പുല്ലുവഴി ഗ്രാമത്തിലാണ് മോഹനചന്ദ്രൻ ജനിച്ചത്. എറണാകുളം മഹാരാജാസ് കോളജ്, തിരുവനന്തപുരം യൂണിവേഴ്സിറ്റി കോളജ് എന്നിവിടങ്ങളിലായിരുന്നു വിദ്യാഭ്യാസം. കേരള സർവ്വകലാശാലയിൽനിന്ന് ചരിത്രത്തിൽ ബിരുദാനന്തര ബിരുദം നേടിയിട്ടുണ്ട്. കേരളചരിത്രത്തിൽ യു ജി സി സ്കോളറായിരുന്ന അദ്ദേഹം പശ്ചിമയൂറോപ്പിൽ ബ്രസൽസ് സർവകലാശാലയിൽ ഫ്രഞ്ച് ഭാഷയിലും സാഹിത്യത്തിലും ഉപരി പഠനം നടത്തിയിട്ടുണ്ട്. 1965-ൽ ഐ.എഫ്.എസ്. ലേയ്ക്ക് ഉയർന്ന റാങ്കോടെ തെരഞ്ഞെടുക്കപ്പെട്ടു.

## ഔദ്യോഗിക ജീവിതം
വിദ്യാഭ്യാസത്തിനു ശേഷം വിദേശത്തേയ്ക്കു ചേക്കേറിയ മോഹനചന്ദ്രൻ തുടർന്ന് 36 കൊല്ലത്തോളം വിവിധ രാജ്യങ്ങളിൽ ഇന്ത്യൻ സ്ഥാനപതിയായി സേവനമനുഷ്ടിച്ചിട്ടുണ്ട്. ബർലിനിൽ കോൺസുൾ ജെനറലും മൊസാംബിക്, ജമൈക്ക, കുവൈറ്റ്, സിംഗപ്പൂർ എന്നിവിടങ്ങളിലെ ഇന്ത്യൻ സ്ഥാനപതിയുമായിരുന്ന അദ്ദേഹം. 1973-ൽ ഈജിപ്ത് ഇസ്രയേൽ യുദ്ധകാലത്ത് കെയിറോയിൽ പൊളിറ്റിക്കൽ സെക്രട്ടറിയായിരുന്നു. 2001 ൽ ഔദ്യോഗിക ജീവിതത്തിൽനിന്ന് വിടവാങ്ങി ചെന്നൈയിൽ താമസമാക്കി.

## സാഹിത്യരംഗം
മലയാളത്തിലെ ആദ്യ മാന്ത്രിക നോവലായ കലികയുടെ രചനയിലൂടെ മലയാളത്തിൽ മാന്ത്രിക നോവൽ എന്ന സാഹിത്യ ശാഖയ്ക്ക് മോഹനചന്ദ്രൻ തുടക്കം കുറിച്ചു. വിഷയത്തിലും ആഖ്യാനത്തിലും വ്യത്യസ്തത പുലർത്തിയ ഈ കൃതി 1977 ൽ കൊല്ലത്തുനിന്നു പുറത്തിറങ്ങിയിരുന്ന കുങ്കുമം വാരികയിലൂടെയാണ് പ്രസിദ്ധികരിച്ചത്. 

## മരണം
2018 ജൂൺ 16 ന് ചെന്നൈ അണ്ണാനഗറിലെ വീട്ടിൽ വച്ച്  മോഹനചന്ദ്രൻ അന്തരിച്ചു. അസുഖ ബാധിതനായിരുന്ന അദ്ദേഹം ദീർഘനാളായി ചികിത്സയിലായിരുന്നു. മരണ സമയത്ത് 77 വയസുണ്ടായിരുന്നു.

## പ്രധാന കൃതികൾ

# കലിക
# അരയാൽ അഥവാ ശൂർപ്പണഖ
# കാക്കകളുടെ രാത്രി 
# സുന്ദരി ഹൈമവതി 
# കാപ്പിരി 
# പന്തയക്കുതിര
# ഗന്ധകം 
# കരിമുത്ത് 
# വേലൻ ചെടയൻ
# പന്തയക്കുതിര
# ഡ്രാക്കുളയുടെ തടവുകാരി

## അവലംബം
കാവാലം കൊച്ചുനാരായണപ്പണിക്കർ

തിരുവിതാംകൂറിൽ പ്രസിദ്ധനായ നടനും കഥകളി ആശാനുമായിരുന്നു **കാവാലം കൊച്ചുനാരായണപ്പണിക്കർ** ( 1797 - 1865).  കാവാലം കൊച്ചുനാരായണപ്പണിക്കരുടെ കാലം മുതലാണ് പ്രാമാണിക നടന്മാരുടെ പാരമ്പര്യം ദക്ഷിണകേരളത്തിൽ ഉദയം ചെയ്തത്. സുവിജ്ഞനായ ആശാനുംപ്രശസ്തനായ ആദ്യവസാന വേഷക്കാരനുമായിരുന്നു പണി എല്ലാ ആദ്യവസാനവേഷങ്ങളും പ്രഗത്ഭമായി വഹിച്ചിരുന്നുവെങ്കിലും, സന്താനഗോപാല ബ്രാഹ്മണനും ബാലി വിജയത്തിൽ നാരദനും തുല്യമില്ലാത്തതായിരുന്നു. ഇദ്ദേഹത്തിന്റെ ശിഷ്യനായിരുന്നു സുപ്രസിദ്ധനായ കരിത്ര രാമ പണിക്കർ.

അന്യരുടെ കളിയോഗങ്ങളിൽ ചേരുന്നതിലും വേഷം കെട്ടുന്നതിലും കൊച്ചുനാരായണപ്പണിക്കർ വിമുഖനായിരുന്നു. അതുകൊണ്ട് ചേർത്തല, അമ്പലപ്പുഴ പ്രദേശങ്ങളിൽ മാത്രമാണ് അദ്ദേഹത്തിന്റെ വേഷത്തിന് പ്രചാരമുണ്ടായിരുന്നത്. 
## പ്രസിദ്ധ വേഷങ്ങൾ
* ബാലിവിജയത്തിലെ നാരദൻ
* സന്താനഗോപാലത്തിലെ ബ്രാഹ്മണൻ
## പ്രധാന ശിഷ്യന്മാർ
* കരിത്ര രാമ പണിക്കർ
* അമ്പലപ്പുഴ കുഞ്ഞുകൃഷ്ണപ്പണിക്കർ
## അവലംബം


വർഗ്ഗം:കഥകളി നടന്മാർ
കമലാ ഗോവിന്ദ്

ജനപ്രിയ നോവലുകളുടെ രചനയിലൂടെ ശ്രദ്ധേയയായ ഒരു മലയാള സാഹിത്യകാരിയാണ് **കമലാ ഗോവിന്ദ്** (ജനനം: 1965). വിവിധ ആനുകാലികങ്ങളിലായി എൺപതോളം നോവലുകൾ എഴുതിയിട്ടുണ്ട്. ഗിരിജ ശങ്കർ എന്ന തൂലികാ നാമത്തിലും എഴുതിയിട്ടുണ്ട്.  മുപ്പത്തിയഞ്ചിൽപരം നോവലുകൾ പുസ്തകരൂപത്തിൽ പ്രകാശനം ചെയ്യപ്പെട്ടു. മംഗളം വാരികയിൽ പ്രസിദ്ധീകരിച്ചിരുന്ന തിരകൾ (1984), വിട പറയാൻ മാത്രം (1988) എന്നീ നോവലുകൾ സിനിമയായിട്ടുണ്ട്. 

## ആദ്യകാലം
1955 ൽ കോട്ടയത്ത് സരോജിനി, ഗോവിന്ദനാശാരി എന്നിവരുടെ മകളായി ജനിച്ചു. നാട്ടകം ഗവ.ഹൈസ്കൂൾ, നാട്ടകം ഗവ.പോളിടെക്‌നിക് കോളേജ് എന്നിവിടങ്ങളിലാണ് പഠനം നടത്തിയത്. പൊതുമരാമത്തു വകുപ്പിൽ ജോലി ചെയ്യുന്ന കാലത്ത് സാഹിത്യ രചനയിലേയ്ക്കു തിരിഞ്ഞു. 1982 ൽ മംഗളം വാരികയിൽ “തിരകൾ” എന്ന നോവൽ പ്രസിദ്ധീകരിച്ചുകൊണ്ട് സാഹിത്യരംഗ പ്രവേശനം.   വിവിധ ആനുകാലികങ്ങളിലായി എൺപതിലധികം നോവലുകൾ പ്രസിദ്ധീകരിച്ചു കഴിഞ്ഞു. മുപ്പത്തിയഞ്ചിൽപരം നോവലുകൾ ഇതിനകം പുസ്തകരൂപത്തിൽ വരികയുണ്ടായി. രണ്ടെണ്ണം തമിഴിലേയ്ക്കും പതിനഞ്ചെണ്ണം കന്നടയിലേക്കും പരിഭാഷപ്പെടുത്തി. രണ്ടു നോവലുകൾ സിനിമയായിട്ടുണ്ട്. പത്ത് നോവലുകൾ ടെലിവിഷൻ സീരിയലുകളായി.

## പ്രധാന കൃതികൾ

# തിരകൾ
# പവിത്ര ജയിലിലാണ്
# പ്രദക്ഷിണം
# വൈശാഖ സന്ധ്യ
# തൂവൽകൊട്ടാരം
# ഞാൻ ഉണ്ണിവർമ്മ
# അർപ്പിതം
# ഓർക്കാൻ ഒരുപിടി ഓർമ്മകൾ
# ഒരു പകലിന്റെ പ്രയാണം
# അപൂർണശ്രുതി
# ഒടുവിൽ സെലീന പറഞ്ഞു
# തൂക്കുമഞ്ചം
# രമ്യകം
# മുൾമുനകൾ ഒരു പൂവ്
# ഏതോ ചില്ലയിൽ എന്റെ ഇണക്കുരുവി
# വരൂ രാജകുമാരാ
# കാണാതിരുന്നെങ്കിൽ
# വിവാഹപ്പിറ്റേന്ന്
# ബന്ധനങ്ങളേ വിട
# എന്നോമൽപ്പൂവേ
# സൂര്യനു താഴെ ഒരാൾ
# വിഷുപക്ഷി (കാമദ)
# ചുവന്ന പാൽക്കടൽ (അമല)
# നീ വന്ന നാൾ
# ജലരേഖ
# സ്‌നേഹ
# രാശി
# എതിരേ വീട്ടിൽ ഒരു കുട്ടി
# സ്‌നേഹതീർത്ഥം
# ശരമഞ്ചൽ
# സൂസന്ന
# ചിറകില്ലാപ്പക്ഷി
# ഓമം
# സഹനം
# പുറകോട്ടൊഴുകാതെ
# അനുയാത്ര
# കൊലുസ്
# അച്ഛന്റെ മക്കൾ
# വസുന്ധര
# അഥീന
# നിനക്കായ്
# പെറ്റമ്മ
# അമ്മയ്ക്കായ്
# സെയിൽസ് ഗേൾ
# കുപ്പിവളകൾ
# മഷിത്തൂവൽ
# സ്നേഹദൂരം
# സീതേ, നീ കരയരുത്
# സ്വർണ്ണക്കൂട്
# നിൽക്കൂ ഒന്നു പറയട്ടെ
# എന്നും കാത്തിരുന്നു
# മൺചെരാത്
# വിരൽത്തുമ്പത്ത്
# തുമ്പപ്പൂവ്
# കൈതപ്പൂവ് കാത്തിരിക്കുന്നു
# സഹയാത്രിക
# ആലിലച്ചാർത്ത്
# നൊമ്പരപ്പൂവ്
# സിന്ദൂരം
# നീതിപീഠത്തിന് പഴുതുണ്ടോ? (പുസ്തകരൂപം തൂക്കുമരം)
# സമരേഖ
# ഒന്നാമത്തെ സ്ത്രീ
# ഭർത്താവ്
# പത്മവ്യൂഹത്തിൽ ഒരു സീത
# നായിക
# സിന്ദൂരച്ചാർത്ത്
# അമ്മമഴക്കാറ് 
# സ്ത്രീത്വം 
# ഏട്ടത്തി 
# പോര് 
# ഭാമിനി തോൽക്കാറില്ല 
# മകൾ
# നൂലില്ലാപ്പട്ടം
# സരയൂ നീ കരയരുതേ 
# സുൽത്താന്റെ ഹൂറി
# കുപ്പിവളകൾ.
# മഹർ 
# പട്ടുറുമാൽ 
# കസവുതട്ടം 
# കൽമഴ 
# സ്വർണ്ണകൂട് 
# ചേക്കേറാനൊരു ച്ചില്ല 
# മഴമേഘം 
# ഒന്നുപറയാൻ ഒരു നിമിഷം.
# വിട പറയാൻ മാത്രം 
# സ്വന്തം
# ഇഷ്ടത്തോടെ
# അതിലോലം 
# സീത
# നീ വരും  കാലൊച്ച കേൾക്കാൻ
# മാരിവില്ല് 
# സഹയാത്രിക 
# തൂക്കുമഞ്ചം 
# ജാലകപ്പടിയിലെ പക്ഷി 
# തനിച്ച് 
#പെണ്ണിന്റെ വിധി 
#

## അവലംബം
മെഴുവേലി ബാബുജി

ജനപ്രിയ സാഹിത്യ രംഗത്ത് സജീവമായിരുന്ന  നോവലിസ്റ്റാണ് **മെഴുവേലി ബാബുജി**. പത്തനംതിട്ട ജില്ലയിലെ ആറന്മുളയ്ക്ക് സമീപമുള്ള മെഴുവേലിയാണ് അദ്ദേഹത്തിന്റെ സ്വദേശം.  അധ്യാപക വൃത്തിയിൽ നിന്ന് വിരമിച്ച മെഴുവേലി ബാബുജി 310 ലേറെ നോവലുകൾ  എഴുതിയിട്ടുണ്ട്.  ഒരേ സമയം മാലതി വാസുക്കുട്ടി, കെ.പരശുറാം എന്നീ തൂലികാ നാമങ്ങളിലും 2 നോവൽ എഴുതിയിരുന്നു. തുളസീദാസ് സംവിധാനം ചെയ്ത് 1995 ൽ പുറത്തിറങ്ങിയ മിന്നാമിനുങ്ങിനും മിന്നുകെട്ട് എന്ന സിനിമയുടെ കഥയും എഴുതി. 

## ആദ്യകാലം
പത്തനംതിട്ട ജില്ലയിലെ മെഴുവേലി ഗ്രാമത്തിൽ 1965 ൽ ജനിച്ചു. പത്മനോഭോദയം ഹൈസ്കൂൾ, പത്മനാഭോദയം ഹയർസെക്കൻഡറി സ്കൂൾ എന്നിവിടങ്ങളിലായിരുന്നു വിദ്യാഭ്യാസം. ചെറിയനാട് എസ്.എൻ.ടി. ഹൈസ്കൂളിൽ അദ്ധ്യാപകനായി ജോലി ചെയ്തു. 

## പ്രധാന കൃതികൾ

# അമ്മയുടെ പ്രതികാരം
# ജൂനിയർ ക്വട്ടേഷൻ ടീം
# റെയിൽവേ കോളനി
# ഊഴം
# അയൺ ലേഡി
# കില്ലർ മെറ്റൽ
# പെരും കൊമ്പൻ
# ഗോൾ
# കാക്കി
# വാണിങ്
# ഐസ്ക്രീം പാർലർ
# കുടിപ്പക
# വേട്ടക്കാരി
# യമൻ
# ആന്റിജൻ
# റെഡ് അലർട്ട്
# നൈറ്റ് റൈഡർ
# വരാഹം
# കാളിയൻ
# പിങ്ക് പോലീസ്
# പ്രതി
# അഴിയാക്കുരുക്കുകൾ
# പെൺ മനസ്സ്
# കളർ ഓഫ് ഡെത്ത്
# സ്കൂൾ ബെൽ
# ബ്ലാക്ക് റോബോർട്ട്
# വിഷ മുള്ളുകൾ
# സ്വർണം
# മില്യണയർ
# കോമ്പസ്
# ഗജമുഖം
# തക്ഷകൻ
# നീണ്ടകര
# കടൽപ്പോര്
# റേഞ്ച്
# മുല്ലപ്പെരിയാർ
# വൈറ്റ് ഹിൽ
# വമ്പൻ
# കാർലോസ്
# ജക്കാൾ
# ലോറിക്കാര‌ൻ
# ചെങ്കനൽ
# റെസ്റ്റ് ഹൗസ്
# റെഡ്ഡ് സിഗ്നൽ
# നാഗയാമങ്ങ‌ൾ
# ലഹള
# ഗറില്ലകൾ
# ബ്ലൂ വാറണ്ട്
# ബ്ലാക്ക് മാർൿ
# അക്ഷയൻ
# അക്ഷൗഹിണി
# ഡിബോച്ച്‌
# കൊച്ചി സ്‌പിരിറ്റ്‌
# കൊച്ചി കോബ്ര
# സിറ്റി ഹണ്ടർ
# കമാ‌ൻഡർ
# ജ്വാല
# ചാരസുന്ദരി
# നക്സൽ
# മറയൂർ
# ഭൂമാഫിയ
# സ്രാവ്
# പടയോട്ടം
# പ്രമാണി
# ഗോശ്രീ മാഫിയ
# ബ്ലാക്ക് സിറ്റി
# ക്ഷത്രിയൻ
# കൌരവപ്പട
# ഞാൻ രുദ്ര
# ഇന്ദ്രൻ
# ബംഗ്ലാദേശ് കോളനി
# മൂന്നാംവരവ്
# അഗ്നിഗോളം
# വാൾത്തല
# ഷാർപ്പ് ഷൂട്ടർ
# ധ്രുവൻ
# സർവ്വാധിപൻ (മംഗളം വാരിക)
# അഗ്രജൻ (മംഗളം വാരിക)
# വൺമാൻ ആർമി
# വാറ്റ്

## പുരസ്കാരങ്ങൾ

* ശ്രീവിശ്വസംസ്ക്കാര  വേദിയുടെ എം.പി അപ്പൻ സ്മാരക പുരസ്ക്കാരം

## അവലംബം
കരിത്ര രാമപ്പണിക്കർ

1001-1058.
അമ്പലപ്പുഴയാണു (കരൂർ) ജന്മദേശം. കാവാലം കൊച്ചുനാരായണപ്പണിക്കരാണു കരീത്രയുടെ ഗുരുനാഥൻ.
അനിതരസാധാരണമായ അഭിനയപാടവം ഇദ്ദേഹത്തിനു സ്വതസ്സിദ്ധമായിരുന്നു. ആദ്യവസാന വേഷങ്ങളെല്ലാം സുപ്രസിദ്ധങ്ങളാണെങ്കിലും ദുര്യോധനവധം, ഉത്തരാസ്വയംവരം കഥകളിൽ ദുര്യോധനൻ വിജയങ്ങളിൽ രാവണൻ, നരകാസുരൻ, തുടങ്ങിയ കത്തിവേഷങ്ങൾവിശേഷിച്ചു നന്നാവും; അലർച്ച ഒന്നാം തരം.
ബകവധത്തിൽ ആശാരിയുടെ വേഷവും കാണികളുടെ പ്രശംസയ്ക്കുപാത്രമായിരുന്നു. ഭംഗിയുള്ള വേഷം, നിസ്തുലമായ അഭിനയപാടവം എന്നിവയാണ് കരിത്രയുടെ വിജയത്തിനുനിദാനമായി പ്രശോഭിച്ചിരുന്നത്. മലബാറിൽ, തെക്കൻരാമൻ എന്നു പണിക്കർ പ്രസിദ്ധനായി തിർന്നിട്ടുണ്ടു്.
രാമപ്പണിക്കർ സ്വന്തമായി ഒരു കഥകളിയോഗം നടത്തി
പോന്നിരുന്നു. കോട്ടുള്ളി കൃഷ്ണപിള്ളയും, ഐക്കര കർ
ത്താവും ശിഷ്യരിൽ പ്രധാനികളാണ്.

വർഗ്ഗം:കഥകളി കലാകാരന്മാർ
കുറിച്ചി കൃഷ്ണപിള്ള

994-1069.
കഴിഞ്ഞ ശതാബ്ദത്തിലെ എണ്ണപ്പെട്ട ആദ്യവസാനവേഷക്കാരുടെ കൂട്ടത്തിൽ അദ്വിതീയനാണു കുറിച്ചി കൃഷ്ണപിള്ള. കാലകേയവധത്തിൽ അജ്ജുനൻ ഇദ്ദേഹത്തിന്റെ പ്രസിദ്ധ വേഷമാണ്. സലജ്ജോഹവും മറ്റും ഇദ്ദേഹത്തിനു സമാനമായി നടിക്കുവാൻ അക്കാലത്തു് ആരുംതന്നെ ഉണ്ടായിരുന്നില്ല. ഇതിനുപുറമേ സൗഗന്ധികത്തിൽ ഹനുമാനും ഉത്തരാസ്വയംവരത്തിൽ ബൃഹന്നളയും കൃഷ്ണപിള്ളയുടെ പ്രസിദ്ധ വേഷങ്ങളത്രേ. തിരുനാൾ മഹാരാജാവിൽനിന്നും രണ്ടു കൈയും വിരശൃംഖല സമ്മാനമായി ലഭിച്ചിട്ടുണ്ട്. കുറിച്ചി കൊച്ചപ്പിരാമന്മാരുടെ ഗുരുനാഥൻ കുറിച്ചി കൃഷ്ണപിള്ളയാകുന്നു.

വർഗ്ഗം:കഥകളി കലാകാരന്മാർ
നളനുണ്ണി

982-1040.
'നളനുണ്ണി('982-1040). എന്ന അപരനാമധേയത്താൽ അറിയപ്പെട്ടിരുന്ന രാമൻ ഏറ്റുമാനൂർ എന്ന സ്ഥലത്ത് മന്നത്തൂർ തറവാട്ടിലാണു ജനിച്ചത്. ഇദ്ദേഹം സുപ്രസിദ്ധനായ ഒരു ഗുരുനാഥനും പ്രാമാണികനായ ഒരു ആദ്യവസാനവേഷക്കാരനുമായിരുന്നു. ഉത്രം തിരുനാൾ തിരുമനസ്സുകൊണ്ട് ഇളയതമ്പുരാനായിരുന്ന കാലത്തും, മഹാരാജാവായശേഷവും തിരുമനസ്സിലെ കളിയോഗത്തിലെ പ്രധാനഅംഗമായി നളനുണ്ണി സേവനമനുഷ്ഠിച്ചു. മഹാരാജാവിന്റെ കല്പനപ്രകാരം ഉണ്ണിയുടെ കുടുംബത്തിന് ഏറ്റുമാനൂർ ദേവസ്വത്തിൽനിന്നും ഉള്ള വർഷാശനം ഇന്നും
ലഭിച്ചുവന്നു. നളചരിതം ഒന്നാം ദിവസത്തെ നളൻ,ഹംസം, രണ്ടാംദിവസത്തെ നളൻ, സൗഗന്ധികത്തിൽ ഹനുമാൻ ആദിയായവ ഉണ്ണിയുടെ പ്രസിദ്ധ വേഷങ്ങളാണു്. ഈശ്വരപിള്ള വിചാരിപ്പുകാർ ആദ്യവസാനക്കാരനാകുന്നതിനു മുൻപ് കൊട്ടാരം കളിയോഗത്തിൽ മറ്റ് ആദ്യവസാനക്കാരുടെ പച്ച അത്ര നന്നായിരുന്നില്ല.അതുകൊണ്ടു നളനുണ്ണി പച്ചയാണു കെട്ടുക പതിവ്.ഇദ്ദേഹത്തിന്റെ സിതാസ്വയംവരത്തിൽ പരശുരാമനുംപ്രസിദ്ധമാണ്.
എം.എൻ. നായർ മാസിക

ലഘുചിത്രം|എം.എൻ. നായർ മാസിക കവർ
നായർ സമുദായത്തിന്റെ താല്പര്യങ്ങൾ സംരക്ഷിക്കുന്നതിനായി ഇറങ്ങിയിട്ടുള്ള അനവധി പ്രസിദ്ധീകരണങ്ങളിൽ ഒന്നാണ് എം.എൻ. നായർ മാസിക. 1935 -ൽ നായർ സമുദായ നേതാവായിരുന്ന എം.എൻ. നായരുടെ ഒർമ്മയ്ക്കായാണ്  മാസിക തുടങ്ങിയത്. കൈനിക്കര കുമാരപിള്ള ആയിരുന്നു ആദ്യ എഡിറ്റർ. കവിതകൾ, ലേഖനങ്ങൾ തുടങ്ങി രാജഭക്തി തെളിയിക്കുന്ന ധാരാളം എഴുത്തുകൾ  മാസികയിൽ പ്രസിദ്ധീകരിച്ചിരുന്നു. നായർ സമ്മേളനങ്ങളെക്കുറിച്ചുള്ള വിശദമായ വാർത്തകളും മാസികയിൽ കാണാം. വിശേഷാൽ പ്രതികളും മാസിക പുറത്തിറക്കിയിരുന്നു.

## പുറം കണ്ണികൾ
**ഗ്രന്ഥപ്പുര വെബ്‍സൈറ്റിൽ മാസികയുടെ ലക്കങ്ങൾ**
* 1936 – എം എൻ നായർ മാസിക – സെപ്റ്റംബർ-ഒക്ടോബർ – 1122 കന്നി ലക്കം
## അവലംബം

വർഗ്ഗം:മാസികകൾ
വർഗ്ഗം:പ്രസിദ്ധീകരണം നിലച്ച മലയാളമാസികകൾ
വർഗ്ഗം:നായർ സർവീസ്‌ സൊസൈറ്റി
എം.എൻ. നായർ

തിരുവിതാംകൂർ നിയമ സഭാംഗമായിരുന്നു എം.എൻ. നായർ  എന്നറിിയപ്പെട്ടിരുന്ന **എം. നീലകണ്ഠൻ നായർ**. കോട്ടയം ജില്ലയിൽ കുമരകത്ത് ജനിച്ച എം.എൻ  ബി എ ബിരുദം നേടിയ ശേഷം തിരുവിതാംകൂർ വിദ്യാഭ്യാസവകുപ്പിൽ അധ്യാപകനായി ജോലി നോക്കി. പിന്നീട് നായർ സമുദായ ഉന്നമനത്തിനായി ജോലി രാജിവെച്ചു പ്രവർത്തനങ്ങളിൽ മുഴുകി. നല്ലൊരു വാഗ്മി കൂടി ആയിരുന്നു എം എൻ നായർ. എൻ.എസ്.എസ് ഓർഗനൈസിംഗ് സെക്രട്ടറിയായിരുന്നു. കുമരകത്തെ കർഷകസംഘം രൂപീകരിച്ച സംഘത്തിൽ പ്രധാനിയായിരുന്നു. 

ഇദ്ദേഹത്തിന്റെ സ്മരണക്കായി കൈനിക്കര കുമാരപിള്ള പത്രാധിപരായി എം.എൻ. നായർ മാസിക പുറത്തിറക്കിയിരുന്നു.

## അവലംബം


വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ
വർഗ്ഗം:നായർ സർവീസ്‌ സൊസൈറ്റി
സർപ്പബലി

കേരളത്തിൽ സർപ്പദേവതകളെ പ്രീതിപ്പെടുത്താൻ നടത്തിവരുന്ന അതിവിശേഷപ്പെട്ട ഒരു താന്ത്രികച്ചടങ്ങാണ് **സർപ്പബലി**. സർപ്പസാന്നിദ്ധ്യമുള്ള ഒട്ടുമിയ്ക്ക സ്ഥലങ്ങളിലും ഈ ചടങ്ങ് നടത്തിവരാറുണ്ട്. മണ്ണാറശ്ശാല, പാമ്പുമേക്കാട്ട്, പാതിരിക്കുന്നത്ത്, നാഗർകോവിൽ തുടങ്ങിയ പ്രധാന നാഗരാജക്ഷേത്രങ്ങളിലെല്ലാം ഇത് നടത്താറുണ്ട്. കുഷ്ഠരോഗം ശമിയ്ക്കുന്നതും വംശവർദ്ധനവിനും അത്യുത്തമമായ ഒരു ക്രിയയായി ഭക്തർ ഇതിനെ കണക്കാക്കുന്നു.

വർഗ്ഗം:സർപ്പാരാധന
വർഗ്ഗം:കേരളത്തിലെ താന്ത്രികക്രിയകൾ
എച്ചി പത്മനാഭപ്പണിക്കർ

ഇദ്ദേഹത്തിന്റെ ചെറുപ്പകാലം വൈക്കത്തായിരുന്നു കഴിഞ്ഞതു
ജനനവും അവിടെയാണെന്നു ഊഹിക്കപ്പെടുന്നു. ആശാൻ ആരാണെന്നും തിട്ടമായി അറിവില്ല. കുട്ടിക്കാലത്തും അനാഥനായിരുന്നതിനാൽ ദേവസ്വം ഊട്ടുപുരയെ ആശ്രയിച്ചു ജീവിച്ചതുകൊണ്ടു പ്രായപൂർത്തിയായ ശേഷവും 'എച്ചി' എന്ന പേർ നിലനിന്നു.നല്ല പകർച്ച ഉണ്ടായിരുന്നുവെന്നാണു കേൾവി.ആദ്യാസാനങ്ങളെല്ലാം തന്നെ മേലെക്കിടയിലുള്ളതായിരുന്നു. മുഖഭാവങ്ങൾ വാസനാവൈഭവത്തോടെ പ്രകടമാക്കി നടിക്കുന്നതിൽ അദ്വിതീയനായിരുന്ന ഇദ്ദേഹം കരിത്ര രാമപ്പപ്പണിക്കരുടെ സമകാലികനാണു. എന്നാൽ കരിത്രയെക്കാൾ പത്തു വയസ്സെങ്കിലും കുറയും. സുന്ദര ബ്രാഹ്മണൻവേഷം പ്രസിദ്ധമാണ്.
## അവലംബം
ഐക്കര നാരായണക്കർത്താവ്

1027 - 1078. ജന്മദേശം, അമ്പലപ്പുഴ, ആദ്യവസാനം, ആശാൻ, എന്നീ നിലകളിൽ നാരായണക്കർത്താവ് പ്രാമാണികനടന്മാരുടെ കൂട്ടത്തിൽ എണ്ണപ്പെട്ട ഒരു സ്ഥാനം അർഹിക്കുന്നു. കർത്താവിന്റെ ഉത്ഭവത്തിൽ രാവണൻ, രൗദ്രഭീമൻ എന്നീവേഷങ്ങൾ പ്രസിദ്ധമാണ്. എന്നാൽ മിനുക്കാണ് സാധാരണയായി അധികവും കെട്ടുക. ഇദ്ദേഹത്തെ നാരദൻ കർത്താവ്' എന്നും ജനങ്ങൾ വിളിച്ചുപോന്നു. ഐക്കര കർത്താവ് വളരെക്കാലം സ്വന്തമായി ഒരു കളിയോഗവും, അദ്ധ്യാപനവും നടത്തി. നല്ല സംസ്കൃതവ്യുല്പത്തിയുള്ള ഇദ്ദേഹം കാളിയമർദ്ദനം എന്നൊരു ആട്ടക്കഥഎഴുതി അരങ്ങേറ്റം ചെയ്തിട്ടുണ്ട്.
## അവലംബം


വർഗ്ഗം:കഥകളി നടന്മാർ
അമ്പലപ്പുഴ കുഞ്ഞുകൃഷ്ണപ്പണിക്കർ

1013 -1085.
കരൂർ-പനയ്ക്കൽ വീട്; അഭ്യാസത്തികവുകൊണ്ടും
അഭിനയപാടവംകൊണ്ടും അക്കാലത്തെ പ്രസിദ്ധ നടന്മാരുടെ കൂട്ടത്തിൽ ആദരണീയമായ ഒരു സ്ഥാനം അലങ്കരിച്ചിരുന്നയാളാണു **അമ്പലപ്പുഴ കുഞ്ഞുകൃഷ്ണപ്പണിക്കർ**, ചൊല്ലിയാട്ടവും, കയ്യും, മെയ്യും വളരെ വിശേഷമത്രെ. ഇദ്ദേഹത്തിൻറ ഗുരുനാഥൻ കഥകളി ആചാര്യനായിരുന്ന കാവാലം കൊച്ചുനാരായണപ്പണിക്കരാകുന്നു. കിർമ്മിരവധത്തിൽ ധൎമ്മപുത്രൻ, പൂതനാമോക്ഷത്തിൽ വസുദേവൻ, കുചേലൻ, ഇവ പ്രസിദ്ധമാണ്. സ്ത്രീവേഷങ്ങളിൽ ഉർവ്വശിയും ലളിതയും സുപ്രസിദ്ധി സമ്പാദിച്ചു. "**ഉർവ്വശി കുഞ്ഞുകൃഷ്ണപണിക്കർ**' എന്നും ഇദ്ദേഹത്തിനു അപരനാമമുണ്ട്. കുചേലന്റെയും പൂതന ലളിതയുടെയും ആട്ടം പണിക്കർ ചിട്ടപ്പെടുത്തിയിട്ടുണ്ട്. തോപ്പിൽ കഥകളിയോഗത്തിലെ പ്രധാന നടനായിരുന്ന കുഞ്ഞുകൃഷ്ണപ്പണിക്കർക്ക് ശിഷ്യന്മാരധികമില്ലാ; എന്നാൽ ചെങ്ങന്നൂർ രാമൻപിള്ളയെ കുറെക്കാലം അഭ്യസിപ്പിച്ചിട്ടുണ്ട്

## അവലംബം


വർഗ്ഗം:കഥകളി നടന്മാർ
ചമ്പക്കുളം ശങ്കുപ്പിള്ള

1010-1078.
ആദ്യവസാന നടൻ,കഥകളി,അദ്ധ്യാപകൻ എന്നീ നിലകളിൽ കീർത്തിയുണ്ടായി. രാവണോത്ഭവത്തിൽ രാവണൻ, ബകവധത്തിൽ ആശാരി, സന്താനഗോപാല ബ്രാഹ്മണൻ, നളചരിതത്തിൽ കാട്ടാളൻ ഇവയാണ്.പ്രസിദ്ധ വേഷങ്ങൾ. ആട്ടത്തിന്റെ കണക്കുകളും ചിട്ടയും മറ്റും നിഷ്കർഷിച്ചു പാലിക്കുന്നതിൽ അത്യന്തം ശ്രദ്ധിച്ചിരുന്നു. ശിഷ്യന്മാരിൽ പ്രധാനികൾ, സ്വപുത്രനായ ചമ്പക്കുളം പരമുപിള്ള, മാത്തൂർ കുഞ്ഞുപിള്ളപ്പണിക്കർ, തകഴി തോട്ടം ശങ്കരൻ നമ്പൂതിരി എന്നിവരാകുന്നു.
## അവലംബം


വർഗ്ഗം:കഥകളി നടന്മാർ
ദമയന്തി നാരായണപിള്ള

1009-1078. നളചരിതത്തിലെ ദമയന്തി വേഷത്തിനു പ്രത്യേകം പ്രശസ്തിയാർജ്ജിച്ച പ്രസ്തുത നടൻ വലിയ കൊട്ടാരം കഥകളിയോഗത്തിലെ അംഗമായിരുന്നു. സ്ത്രീവേഷങ്ങളും ഇതര മിനുക്കുകളും സുപ്രസിദ്ധമാണു്.
## അവലംബം


വർഗ്ഗം:കഥകളി നടന്മാർ
തകഴി കേശവപ്പണിക്കർ

ഒരു കഥകളി നടനാണ് തകഴി കേശവപ്പണിക്കർ. 1042-1114. തകഴിയിൽ കൊല്ലന്തറ വീട്; ഇദ്ദേഹത്തിന്റെ ഗുരുനാഥൻ തകഴി വേലുപ്പിള്ള എന്ന പ്രസിദ്ധ നടനാണ്. ആദ്യവസാനവേഷങ്ങളെല്ലാം വശമായിരുന്നെങ്കിലും ആശാനെന്ന നിലയിലാണ് കേശവപ്പണിക്കർ പ്രശസ്തി നേടിയത്. ആശാരി കേശവപ്പണിക്കർ, കൊല്ലന്തറ കേശവപ്പണിക്കർ  എന്നൊക്കെ അറിയപ്പെട്ടിരുന്നു.  അക്കാലത്തെ ആശാന്മാരിൽ അദ്വിതീയമായ സ്ഥാനം കേശവപ്പണിക്കർക്കുണ്ടായിരുന്നു.  രൗദ്ര രൗദ്രഭീമസേനൻ വേഷത്തിനു പ്രശസ്തനായിത്തീരുകയാൽ ഭീമനാശാൻ' എന്നും  ഭീമൻ കേശവപ്പണിക്കർ എന്നും വിളിക്കപ്പെട്ടു. ഭീമസേനൻ വേഷ രചനയുടെ മാതൃക കേശവപ്പണിക്കരുടെ ഭാവനയിൽ ഉടലെടുത്തതാണ്. വളരെക്കാലംഇദ്ദേഹം കീരിക്കാട്ടു തോപ്പിൽ കളിയോഗത്തിലെ ആശാനായിരുന്നു. ചെങ്ങന്നൂർ രാമൻപിള്ളയുടെ പ്രധാന ഗുരുവും പ്രഥമഗുരുവും തകഴി കേശവപ്പണിക്കരാണ്.
## അവലംബം


വർഗ്ഗം:കഥകളി നടന്മാർ
കോട്ടു(വ)ള്ളി കൃഷ്ണപിള്ള

സ്വദേശം-പറവൂർ. ഗുരുനാഥൻ കരിത്ര രാമപ്പണിക്കർ. മികച്ച ഒരു ആദ്യവസാനവേഷക്കാരനായിരുന്ന ഇദ്ദേഹം, രംഗശ്രീയുള്ള വേഷസൗഭാഗ്യം, കിടയറ്റ രസാവിഷ്കരണനൈപുണി എന്നീ ഉപാധികളാൽകളിഭ്രാന്തന്മാരുടെസ്നേഹാദരങ്ങൾക്കു പാത്രമായിവർത്തിച്ചിരുന്നു. എന്നാൽ കാലക്രമത്തിൽ അമിതമായ മദ്യപാനം ഹേതുവായി ജീവിതം സ്വയം അധഃപതിപ്പിക്കുകയാണുണ്ടായത്. തോരണയുദ്ധത്തിലും വിജയത്തിലും രാവണൻ ഉത്തരാസ്വയംവരത്തിൽ ദുര്യോധനൻ എന്നീവേഷങ്ങളിൽ വളരെ പ്രശസ്തിനേടിയിട്ടുണ്ട്.
## അവലംബം
പോർക്കുളം പപ്പുപിള്ള

(1014-1092.)
ഇടപ്പള്ളി ദേശം. വെള്ളത്താടിയിൽ പ്രസിദ്ധനായി
രുന്ന ഇടപ്പള്ളി രാമയ്യയുടെ അടുക്കൽ അഭ്യസിച്ചു.
ഇടപ്പള്ളി രാജാവിന്റെ കളിയോഗത്തിൽ അദ്യവസാന
വേഷക്കാരനായിരുന്ന പപ്പുപിള്ളയുടെ കാലകേയവധത്തിൽ അജ്ജുനൻ, ബകവധം, സൗഗന്ധികം കഥകളിൽ
ഭീമസേനൻ, സുഭദ്രാഹരണത്തിൽ ബലഭദ്രൻ, ഇവ പ്രസിദ്ധ
വേഷങ്ങളാണ്. ശൗൎയ്യഗുണം' നടിക്കുന്നത് അദ്വി
തീയമെന്നാണു കേൾവി.
## അവലംബം


വർഗ്ഗം:കഥകളി നടന്മാർ
2024

ഗ്രിഗോറിയൻ കാലഗണനാരീതി പ്രകാരമുള്ള, ഇരുപത്തിയൊന്നാം  നൂറ്റാണ്ടിലെ 24-ാം വർഷവും,മൂന്നാം സഹസ്രാബ്ദത്തിലെ 24-ാം വർഷവും,2020-കളുടെ ദശകത്തിലെ അഞ്ചാം വർഷവുമാണ് ഇത്.

## പ്രധാന സംഭവങ്ങൾ
### ജനുവരി
*ജനുവരി 1 - ഈജിപ്റ്റ്, എത്യോപ്യ, ഇറാൻ, യു.എ.ഇ എന്നിവർ ബ്രിക്സ് അംഗങ്ങളായി.
*ജപ്പാന്റെ പടിഞ്ഞാറൻ തീരത്ത് 7.5 തീവ്രത രേഖപ്പെടുത്തിയ ശക്തമായ ഭൂചലനം ഉണ്ടായി. 462 പേർ മരിക്കുകയും 1,344 പേർക്ക് പരിക്കേൽക്കുകയും ചെയ്തു.
### ഫെബ്രുവരി
### മാർച്ച്
### ഏപ്രിൽ
### മേയ്
### ജൂൺ
### ജൂലൈ
### ഓഗസ്റ്റ്
### സെപ്റ്റംബർ
### ഒക്ടോബർ
### നവംബർ
### ഡിസംബർ

## അവലംബം

വർഗ്ഗം:2024
വർഗ്ഗം:വർഷങ്ങൾ
കെ. ശിവൻ

**ശിവൻ കൈലാസവടിവ്** (ജനനം: ഏപ്രിൽ 14, 1957) ഒരു ഇന്ത്യൻ ബഹിരാകാശ എഞ്ചിനീയറാണ് , അദ്ദേഹം ബഹിരാകാശ വകുപ്പിൻ്റെ മുൻ സെക്രട്ടറിയും (9മത്) ഇന്ത്യൻ ബഹിരാകാശ ഗവേഷണ സ്ഥാപനത്തിൻ്റെയും (ISRO) സ്പേസ് കമ്മീഷൻ്റെയും ചെയർമാനായും സേവനമനുഷ്ഠിച്ചു .  അദ്ദേഹം മുമ്പ് വിക്രം സാരാഭായ് ബഹിരാകാശ കേന്ദ്രത്തിൻ്റെയും ലിക്വിഡ് പ്രൊപ്പൽഷൻ സിസ്റ്റംസ് സെൻ്ററിൻ്റെയും ഡയറക്ടറായും സേവനമനുഷ്ഠിച്ചിട്ടുണ്ട് .  ക്രയോജനിക്വി എഞ്ചിനുകൾ വികസിപ്പിക്കുന്നതിൽ പ്രധാന പങ്കു വഹിച്ച ഇദ്ദേഹം തിരുവനന്തപുരം വിക്രം സാരാഭായ് ബഹിരാകാശ കേന്ദ്രത്തിന്റെ ഡയറക്ടറായിരുന്നു. 6 ഡി ട്രാജക്ടറി സിമുലേഷൻ സോഫ്റ്റ് വെയർ വികസിപ്പിക്കുന്നതിലും ശിവൻ പ്രധാന പങ്കു വഹിച്ചിട്ടുണ്ട്. കെ. ശിവൻ ആണ് 6D ട്രജക്ടറി സിമുലേഷൻ സോഫ്റ്റ് വെയറായ 'സിതാര' വികസിപ്പിച്ചെടുക്കുന്നത്.

## കരിയർ
ഇന്ത്യൻ സ്പേസ് റിസർച്ച് ഓർഗനൈസേഷൻ്റെ (ഐഎസ്ആർഒ) വിക്ഷേപണ വാഹനങ്ങളുടെ രൂപകൽപ്പനയിലും വികസനത്തിലും ശിവൻ പ്രവർത്തിച്ചു. പോളാർ സാറ്റലൈറ്റ് ലോഞ്ച് വെഹിക്കിൾ (പിഎസ്എൽവി) പദ്ധതിയിൽ പങ്കെടുക്കാൻ ശിവൻ 1982ൽ ഐഎസ്ആർഒയിൽ ചേർന്നു . ജിഎസ്എൽവി പരിപാടി പുനരുജ്ജീവിപ്പിക്കുന്നതിൽ ശിവൻ വലിയ പങ്കുവഹിച്ചു. ശിവൻ്റെ നേതൃത്വത്തിലാണ് 6D ട്രാക്ക് സിമുലേഷൻ സോഫ്റ്റ്‌വെയർ SITARA വികസിപ്പിച്ചെടുത്തത്.  2014 ജൂലൈ 2-ന് ഐഎസ്ആർഒയുടെ ലിക്വിഡ് പ്രൊപ്പൽഷൻ സിസ്റ്റംസ് സെൻ്ററിൻ്റെ ഡയറക്ടറായി അദ്ദേഹം നിയമിതനായി.  2015 ജൂൺ 1-ന് അദ്ദേഹം വിക്രം സാരാഭായ് ബഹിരാകാശ കേന്ദ്രത്തിൻ്റെ ഡയറക്ടറായി . 

2018 ജനുവരിയിൽ ഐഎസ്ആർഒ മേധാവിയായി നിയമിതനായ ശിവൻ ജനുവരി 15ന് ചുമതലയേറ്റു.  അദ്ദേഹത്തിൻ്റെ അധ്യക്ഷതയിൽ, ISRO 2019 ജൂലൈ 22-ന് ചന്ദ്രനിലേക്കുള്ള രണ്ടാമത്തെ ദൗത്യമായ ചന്ദ്രയാൻ-2 വിക്ഷേപിച്ചു, അതിൽ *വിക്രം* ലാൻഡറും *പ്രഗ്യാൻ* റോവറും തകർന്നു; ഭ്രമണപഥത്തെ ബാധിച്ചിട്ടില്ല, 2023 സെപ്‌റ്റംബർ വരെ ചന്ദ്രനെ ചുറ്റുന്നുണ്ട് 

2020 ഡിസംബർ 30-ന്, അദ്ദേഹത്തിൻ്റെ അധ്യക്ഷസ്ഥാനം ഒരു വർഷം കൂടി 2022 ജനുവരി വരെ നീട്ടി. അദ്ദേഹത്തിൻ്റെ മുൻകാല കാലാവധി 2021 ജനുവരി വരെയായിരുന്നു 

ഐഎസ്ആർഒയുടെ ലിക്വിഡ് പ്രൊപ്പൽഷൻ സിസ്റ്റത്തിൽ തൻ്റെ മകനെ റിക്രൂട്ട് ചെയ്തതിൽ ക്രമക്കേടുണ്ടെന്ന ആരോപണത്തിൽ 2021 ജനുവരി 25-ന്, ഇന്ത്യൻ ബഹിരാകാശ ഗവേഷണ സംഘടനയുടെ (ഐഎസ്ആർഒ) ചെയർമാനും ബഹിരാകാശ വകുപ്പ് (ഡിഒഎസ്) സെക്രട്ടറിയുമായ കെ ശിവനെതിരെ സെൻട്രൽ വിജിലൻസ് കമ്മീഷൻ (സിവിസി) പരാതി രജിസ്റ്റർ ചെയ്തു. മാനദണ്ഡങ്ങൾ മറികടന്ന് തിരുവനന്തപുരം വലിയമലയിൽ കേന്ദ്രം (എൽപിഎസ്‌സി). 

ഇൻഡോറിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയിലെ ബോർഡ് ഓഫ് ഗവർണേഴ്‌സ് ചെയർമാനായി ശിവനെ നിയമിച്ചു. 2023 ഓഗസ്റ്റ് 21-ന് അവസാനിച്ച ദീപക് ബിപിയുടെ പകരക്കാരനായാണ് അദ്ദേഹം എത്തുന്നത്.
മിനുക്ക്

കഥകളിയിൽ സ്ത്രീ കഥാപാത്രങ്ങൾക്കും മുനിമാർക്കും മിനുക്കുവേഷമാണ് നൽകുക.   മനയോല വെള്ളം ചേർത്തരച്ച് മുഖത്ത് തേയ്ക്കുന്നതിനാണ് ‘മിനുക്ക് ‘എന്നു പറയുക. അല്‌പം ചായില്യം കൂടി ഇതിൽ  ചേർത്താൽ ഇളം ചുവപ്പുനിറം കിട്ടും. കഥകളിയിലെ മിനുക്കുവേഷങ്ങൾ വേഗത്തിൽ ചെയ്യാവുന്നതാണ്. സ്ത്രീകൾക്ക് മനോധർമം പോലെ കണ്ണെഴുത്ത്, ചുണ്ടു ചുവപ്പിക്കൽ തുടങ്ങിയവ  ചെയ്ത് ഉടുത്തുകെട്ട്, കുപ്പായം തുടങ്ങിയവ അണിയുന്നു. തലയിൽ കൊണ്ടകെട്ടി പട്ടുവസ്ത്രം കൊണ്ട് മറയ്ക്കുന്നു. ചുവന്ന ആഭരണ ത്തോടൊപ്പം ചെറിയ രീതിയിൽ സ്തനത്തിന്റെ രൂപം  കാണാം.
തകഴി കുഞ്ചുപിള്ള

1034-1092.
തകഴി വേലുപ്പിള്ളയാണ് ഇദ്ദേഹത്തിന്റെ ഗുരുനാഥൻ. തകഴി തലവടിയിൽ മഠത്തിപ്പറമ്പാണ് ജന്മസ്ഥലം. സുപ്രസിദ്ധ സ്ത്രീവേഷക്കാരനായിരുന്ന ഈ നടന്റെ ലളിത, ഉർവ്വശി, ദമയന്തി എന്നീ വേഷങ്ങൾ പ്രത്യേകം പ്രസ്താവമഹിക്കുന്നു. സ്ത്രീവേഷത്തിനു് ഇതഃപൎയ്യന്തം കുഞ്ചുപിള്ളയെപ്പോലെ മറെറാരു നടൻ ഉണ്ടായിട്ടില്ലെന്നാണ് നിഷ്പക്ഷമതികളും പഴമക്കാരുമായ കളിഭ്രാന്തന്മാരുടെ മതം വേഷസൗകുമാര്യം വൎണ്ണനാതിതവും, അഭിനയകുശലത അദ്വിതീയവുമായിരുന്നു.
സ്ത്രീത്വം വേണ്ടുവോളമുണ്ടായിരുന്നു. ഇദ്ദേഹം തോപ്പിൽ
കളിയോഗത്തിലെ പ്രധാന സ്ത്രീവേഷക്കാരനായി ഏറിയ
കാലം കലാസേവനമനുഷ്ഠിച്ചു.
തകഴി കൊച്ചുനീലകണ്ഠപ്പിള്ള

1030-1106.
കളിബ്ഭ്രാന്തന്മാരുടെ കണ്ണിലുണ്ണിയായിരുന്ന ഈ
ഭാവനാസമ്പന്നനായ നടൻ പ്രസിദ്ധ ആശാനായിരുന്ന
തകഴി വേലുപ്പിള്ളയുടെ മരുമകനും പ്രധാന ശിഷ്യനു
അപൂർവ്വദൃഷ്ടമായ വേഷഭംഗി, ഭംഗിയും വൃത്തിയു
മുള്ള മെയ്യ്, കയ്യ്, കണക്കൊത്ത് ചൊല്ലിയാട്ടം, അനന്യമത്രെ.
സാധാരണമായ അഭിനയചാതുരി എന്നീ സവിശേഷതകളാൽ, സമകാലികരായിരുന്ന വിദഗ്ദ്ധനടന്മാരിൽ വച്ചു അതിപ്രശസ്തവും, അദ്വിതീയവും ആയ സ്ഥാനം തകഴി
കൊച്ചുനീലകണ്ഠപ്പിള്ള സമാർജ്ജിച്ചിരുന്നു. കഥകളിയിലെ ഏതു വേഷവും കെട്ടാൻ ഇദ്ദേഹത്തിനു മടിയില്ല.ഒരു യഥാർത്ഥ നടനായിരുന്ന അദ്ദേഹത്തിന് കെട്ടിഫലിപ്പിക്കാൻ വയ്യാത്തതായ വേഷങ്ങളൊന്നുംതന്നെയില്ല. വേഷം ഏതായാലും അതു് അങ്ങേ അറ്റം നന്നാവുകയും ചെയ്യും. കമ്മീരവധത്തിൽ ധമ്മപുത്രർ, രാജസൂയത്തിൽ ജരാസന്ധൻ, കീചകൻ, നളൻ, വിജയങ്ങളിൽ രാവണൻ, സൗഗന്ധികത്തിൽ ഹനുമാൻ, ഇവയെല്ലാം നിസ്തുലമാണ്. അലൎച്ചയുടെ ഗാംഭീര്യം അവൎണ്ണനീയമെന്നേ പറയാനുള്ള ആദ്യകാലം തോപ്പിൽ കളിയോഗത്തിൽ ആദ്യവസാനമായിരുന്നു. അനന്തരം 1095 മുതൽ ഇദ്ദേഹം വലിയകൊട്ടാരം കളിയോഗത്തിലെ പ്രധാന നടനും വിചാരിപ്പുകാരുമായി കലാസേവനം നടത്തി.

വർഗ്ഗം:കഥകളി നടന്മാർ
തിരുവല്ലാ കുഞ്ഞുപിള്ള

1033 1095.
"ബ്രഹ്മസ്വം കുഞ്ഞുപിള്ള'യെന്നറിയപ്പെട്ടിരുന്ന ഇദ്ദേഹം ആദ്യകാലത്തു സ്ത്രീവേഷക്കാരനായും പിന്നീട്
ആദ്യവസാനക്കാരനായും പ്രസിദ്ധി സമ്പാദിച്ചു.
വേഷപകർച്ചയും രൂപഗുണവും വിസ്മയാവഹമായിരുന്നു.
ഫലിതവും നാട്യഗുണവും ആട്ടത്തിൽ തികഞ്ഞിട്ടുണ്ടായിരുന്നു. കണ്ണിൻറ സാധകം അതിവിശേഷമെന്നുവേണം പറയാൻ.
പറയത്തക്ക ശിഷ്യന്മാരാരും ഇദ്ദേഹത്തിനില്ല. എന്നാൽ വടക്കു പൂവള്ളി മനക്കാരുടെആവശ്യപ്രകാരം പെരുങ്ങോട്ടു ശങ്കുണ്ണിനായരെ ലളിതയുടെ ആട്ടം പഠിപ്പിച്ചു. 1087-ൽ ഇദ്ദേഹം കൊട്ടാരംകഥകളിയോഗത്തിലെ വിചാരിപ്പുകാരായിട്ട് നിയമിതനായി. നളൻ, ബാഹുകൻ, രുഗ്മാംഗദൻ, രൗദ്രഭീമൻ, ജരാസന്ധൻ, ലളിത ഇവ പ്രസിദ്ധങ്ങളാണ്. മസൂരിരോഗം പിടിപെട്ട് തിരുവനന്തപുരത്തുവച്ചു. 1095-ൽഇദ്ദേഹം അന്തരിച്ചു.

വർഗ്ഗം:കഥകളി നടന്മാർ
കുറിച്ചി കൊച്ചപ്പിരാമന്മാർ

കൊച്ചപ്പിപ്പണിക്കർ 1039
രാമപ്പണിക്കർ1041-1106
കഥകളിനടന്മാരിൽ വച്ചു സമാരാധ്യനായിരുന്ന കുറിച്ചി
കൃഷ്ണപിള്ളയുടെ ശിഷ്യന്മാരാണ് ഈ സഹോദരന്മാർ.
കൊട്ടിപ്പണിക്കർ സ്ത്രീവേഷവും, രാമപ്പണിക്കർ പുരുഷ
വേഷവും ആണ് കെട്ടുക പതിവ്. നടന്മാരെന്നതിനേക്കാൾ ആശാന്മാരെന്ന നിലയിലാണ് ഇവർ പ്രസിദ്ധിയുള്ളത്. ശിഷ്യന്മാർ വളരെയുണ്ട്. അവരിൽ പ്രധാനികൾ, അയ്യപ്പക്കുറുപ്പ്, കുറിച്ചി കുഞ്ഞൻ പണിക്കർ, കുടമാളൂർ കരുണാകരൻ നായർ. അനുജനായ രാമപ്പണിക്കർ 1108-ൽ അന്തരിച്ചു. കൊച്ചപ്പിപ്പണിക്കരുടെ മരണം കുറെക്കാലം കൂടെ കഴിഞ്ഞശേഷമാണ്.

വർഗ്ഗം:കഥകളി നടന്മാർ
അയ്യപ്പക്കുറുപ്പ്

1040-1101. കുറിച്ചിയാണ് ഇദ്ദേഹത്തിന്റെ ജന്മദേശം (വിവാ ഹാനന്തരം വെല്ലൂരിൽ താമസമാക്കി). കുറിച്ചി കൃഷ്ണപിള്ളയും കൊച്ചയ്യപ്പപ്പണിക്കരും അയ്യപ്പക്കുറുപ്പിനെ
അഭ്യസിപ്പിച്ചിട്ടുണ്ട്. ആദ്യവസാനങ്ങളും, വെള്ളത്താടിയും
ചുവന്ന താടിയിൽ ബാലിയും പ്രസിദ്ധമാണു്. കണ്ണ് ഒന്നാംതരം, അല‍ച്ചയും ഗംഭീരമാണ്. ഇദ്ദേഹത്തിന്റെ നരസിംഹം, കുചേലൻ എന്നീ വേഷങ്ങളും പ്രസിദ്ധമായിരുന്നു. മരണം 1101-ലാണെന്നൂഹിക്കുന്നു; ഏതു കൊല്ലമെന്ന് തിട്ടമായി അറിവില്ല.

വർഗ്ഗം:കഥകളി നടന്മാർ
കരിപ്പുഴ വേലുപ്പിള്ള

1035- 1103.
കൊല്ലം 1062-ൽ അന്തരിച്ചുപോയ ചെന്നിത്തല രാമവർമ്മൻ തിരുമുല്പാടിന്റെ ശിഷ്യനാണു വേലുപ്പിള്ള. ഗുരുനാഥനായ തിരുമുല്പാട സുപ്രസിദ്ധനായ ഒരു ആശാനും ഭാഗവതരുമായിരുന്നു. കരിപ്പുഴയുടെ കീചകൻ, വിജയത്തിൽ രാവണൻ, സൗഗന്ധികത്തിൽ ഹനുമാൻ, കാട്ടാളൻ, ആശാരി, ശുക്രൻ ഇവയെല്ലാം പ്രസിദ്ധവേഷങ്ങളാണ്.

വർഗ്ഗം:കഥകളി നടന്മാർ
കവിതാവിലാസിനി

കവനകൗമുദി മാസികയുടെ മാതൃകയിൽ 1087 കന്നി മുതൽ കായങ്കുളത്തു നിന്നും പുറപ്പെട്ടിരുന്ന ഒരു മാസികയാണ് **കവിതാവിലാസിനി**. പി. ജി. നാരായണപ്പണിക്കർ, കായങ്കുളം നവ രത്നപ്രഭാ അച്ചുകൂടത്തിൽനിന്നും അച്ചടിപ്പിച്ചു പ്രസിദ്ധപ്പെടുത്തിയിരുന്ന ഈ കമനീയ മാസികക്ക് രണ്ടു രൂപയായിരുന്നു വരി സംഖ്യ. ആദ്യ ലക്കത്തിൽ 'വാക്യം രസാത്മ കം കാവ്യം' എന്ന പ്രസ്താവന നൽകിയിരുന്നു ഈ തലക്കെട്ടിൽ നിന്നും മാസികയുടെ പ്രവർത്തനലക്ഷ്യം ഗ്രഹിക്കാം..

"കവിതകൾക്കു പുറമെ അന്തരിച്ചുപോയ മഹാന്മാരുടെ ജീവചരിത്രങ്ങളും, സാഹിത്യസരണിയിൽ ശ്രമിച്ചുകൊണ്ടിരി ക്കുന്ന സരസന്മാരായ കവികളുടെയും രസവേദികളായ മറ്റു സാഹിത്യകാരന്മാരുടെയും ശ്രമങ്ങളെക്കുറിച്ചുള്ള വിവരങ്ങളും  ചേർക്കുന്നതിനു ഞങ്ങൾ നിശ്ചയിച്ചിട്ടുണ്ട്." എന്ന് പ്രസാധകർ ആദ്യ ലക്കത്തിൽ പ്രസ്താവിക്കുന്നു.

## പ്രസാധകർ
പരവൂർ വി. കേശവനാശാൻ, മൂലൂർ എസ്. പത്മനാഭപ്പണിക്കർ, കായങ്കുളം കെ. സി. കുഞ്ഞുവൈദ്യൻ, കൃഷ്ണപുരം കെ.സി. കുഞ്ഞു രാമൻ വക്കീൽ എന്നിവരായിരുന്നു കവിതാവിലാസിനിയുടെ പ്രസാധകർ. വേമ്പനാട് വി. ജി. നാരായണപ്പണിക്കരും കൊന്നക്കോട്ടു കുഞ്ഞു ശങ്കരൻ ചാന്നാരുമായിരുന്നു മാനേജിങ് ഉടമസ്ഥന്മാർ.
## അവലംബം


വർഗ്ഗം:പ്രസിദ്ധീകരണം നിലച്ച മലയാളമാസികകൾ
ചെന്നിത്തല കൊച്ചുപിള്ളപ്പണിക്കർ

1040 - 1123.
ഇദ്ദേഹത്തിന്റെ ഗുരുനാഥനും ചെന്നിത്തല രാമവൎമ്മൻ തിരുമുല്പാടാകുന്നു. ആദ്യവസാനം, ആശാൻ, പാട്ടുകാരൻ എന്നീ നിലകളിൽ പ്രസിദ്ധിനേടിയിട്ടുണ്ടു്. തേച്ച വേഷങ്ങൾക്കു ഭംഗി കുറയും; അക്രൂരൻ വളരെ നന്നാവും. ഹംസം, കാട്ടാളൻ, വിജയത്തിൽ നാരദൻ സാന്ദീപനി, ഹനുമാൻ ഇവ പ്രസിദ്ധ വേഷങ്ങളാണ്.മാങ്കുളം, ഹരിപ്പാട്ടു രാമകൃഷ്ണപിള്ള, കണ്ണമംഗലം കൃഷ്ണൻകുട്ടി എന്നിവരെ ഇദ്ദേഹം അഭ്യസിപ്പിച്ചിട്ടുണ്ടു്.

വർഗ്ഗം:കഥകളി നടന്മാർ
കുമരഞ്ചിറ കുഞ്ഞുപിള്ള

കുന്നത്തൂർ, പെരുവഴിക്കാരനായ കുഞ്ഞുപിള്ള കണ്ടിയൂർ പപ്പുപിള്ളയുടെ ശിഷ്യനത്രേ. കുറെക്കാലം കീരികാട്ടു തോപ്പിൽ കഥകളിയോഗത്തിൽ ആദ്യവസാനനടനായിരുന്നു. രാവണൻ, ജരാസന്ധൻ, ചെറിയ നരകാസുരൻ മുതലായ വേഷങ്ങൾക്ക് പ്രശസ്തിയാ‍ർജിച്ചു. കുമരഞ്ചിറയുടെ വേഷഭംഗിയും വേഷപ്പകർച്ചയും ഒന്നാംകിടയിലുള്ളതാണു്. രസസ്ഫുരണത്തിലും കുഞ്ഞുപിള്ള സമൎത്ഥനായിരുന്നു. 1094-ാമാണ്ട് ചരമമടയുമ്പോൾ
ഇദ്ദേഹത്തിനു് ഉദ്ദേശം 71 വയവയസ്സ് പ്രായമുണ്ടു്.

വർഗ്ഗം:കഥകളി നടന്മാർ
മാത്തൂർ കുഞ്ഞുപിള്ളപണിക്കർ

1048 - 1104.
സ്വദേശം-നെടുമുടി, അമ്പലപ്പുഴ (മാത്തൂർകുടുംബം)
അഖിലകേരള പ്രശസ്തി സമ്പാദിച്ച ഒരു വിദഗ്ദ്ധകഥകളി
നടനായിരുന്നു. മാത്തൂർ. ഇദ്ദേഹത്തിന്റെ ചൊല്ലിയാട്ടത്തിന്റെ മേന്മ സുപ്രസിദ്ധമാണ്. അഭ്യാസത്തികവുകൊണ്ട്, മെയ്യുംകയ്യും, താളസ്ഥിതിയും മറ്റും എത്രയും ശുദ്ധമായിരുന്നു. നടാഗ്രണിയായ തകഴി കൊച്ചുനീലകണ്ഠപ്പിള്ളയുടെ സമകാലികനും, വില്പന്നമതിയുമായിരുന്ന ഈ പ്രശസ്ത നടൻ കിൎമ്മീരവധത്തിൽ ധമ്മപുത്രർ,കാർത്തവീര്യവിജയത്തിൽ രാവണൻ, രുഗ്മിണീസ്വയംവരത്തിൽ ബ്രാഹ്മണൻ, കാലകേയവധത്തിൽ അജ്ജുനൻ,മുതലായ വേഷങ്ങൾ പ്രസിദ്ധങ്ങളാണ്. മൂന്നാംദിവസത്തെ നളൻ (ബാഹുകൻ) ആട്ടം വളരെ വിശേഷമാണ്. ബാഹുകന്റെ ആട്ടത്തിന് പ്രത്യേകമായ ചിട്ടകൾ മാത്തൂർ തന്നെ ഏപ്പെടുത്തിയിട്ടുണ്ട്. മാത്തൂരിന്റെ കാലം മുതലാണ് നളചരിതം മൂന്നാംദിവസത്തെ കഥയ്ക്ക് പ്രചുരപ്രചാരം സിദ്ധിച്ചത്. അന്തസ്സും ആഭിജാത്യവും തോന്നിക്കുന്ന ആകാരഭംഗിയും, സ്വഭാവവിശേഷവും മാത്തൂരിന്റെ നൈസർഗ്ഗികമായ പ്രത്യേകതകളായിരുന്നു. ഇദ്ദേഹത്തിന്റെ പ്രധാന ഗുരുനാഥൻ ചമ്പക്കുളം ശങ്കുപ്പിള്ളയാണു്. ചെങ്ങന്നൂർ രാമൻപിള്ള, കീരിക്കാട്ടു വേലുപ്പിള്ള, തോട്ടം പോറ്റി എന്നിവരെ മാത്തൂർ അഭ്യസിപ്പിച്ചിട്ടുണ്ടു്.

വർഗ്ഗം:കഥകളി നടന്മാർ
തോമസ് ടി. അമ്പാട്ട്

മലയാള ഭാഷയിൽ അപസർപ്പക നോവൽ ശാഖയിലെ പ്രശസ്തനായ എഴുത്തുകാരനായിരുന്നു **തോമസ് ടി അമ്പാട്ട്**. വായനക്കാരെ ഉദ്വേഗത്തിന്റെ മുൾമുനയിൽ നിർത്തുന്ന ക്രൈം ത്രില്ലറുകളായിരുന്നു അദ്ദേഹത്തിന്റെ നോവലുകളിൽ ഭൂരിപക്ഷവും. മലയാള മനോരമയുടെ പത്രത്തിന്റെ സൺഡെ സപ്ലിമെന്റിൽ ഖണ്ഡശയായി പ്രസിദ്ധീകരിച്ച 'എസ്റ്റേറ്റിലെ യക്ഷി' എന്ന ആദ്യനോവലിലൂടെത്തന്നെ തോമസ് അക്ഷരപ്രേമികളുടെ ഹൃദയങ്ങളിൽ ഇടം നേടി.  നാല്പതിലധികം കുറ്റാന്വേഷണ നോവലുകൾ തോമസ് ടി. അമ്പാട്ടിന്റെ തൂലികയിലൂടെ പുറത്തുവന്നിട്ടുണ്ട്.

## ആദ്യകാലം
തുടക്കത്തിൽ മംഗളം വാരികയിലും പിന്നീട് മനോരമയിലും സബ് എഡിറ്ററായിരുന്നു തോമസ് ടി. അമ്പാട്ട്.  1981 മുതൽ പി. സി. ഇന്ദിരാഭായിയുടെ പത്രാധിപത്യത്തിൽ പ്രസിദ്ധീകരിച്ചിരുന്ന  ജനനി വാരികയുടെ പ്രസാധനം 1984ൽ അദ്ദേഹം ഏറ്റെടുത്തു.  തോമസ് ടി. അമ്പാട്ട് ചീഫ് എഡിറ്ററായും അദ്ദേഹത്തിന്റെ പത്നി ഓമന തോമസ് മാനേജിങ് എഡിറ്ററുമായി ഈ വാരിക പുനഃപ്രസിദ്ധീകരണം ആരംഭിച്ചു. ടൈറ്റസ് കെ. വിളയിൽ ആയിരുന്നു അക്കാലത്ത് വാരികയുടെ അസോസിയേറ്റ് എഡിറ്റർ ആയി പ്രവർത്തിച്ചിരുന്നത്. വാരികയിൽ തോമസ് ടി. അമ്പാട്ട് എഴുതിയിരുന്ന എഡിറ്റോറിയലുകൾ വളരെ ശ്രദ്ധിക്കപ്പെട്ടിരുന്നു. ജനനി ക്രൈം, ആലിപ്പഴം, കുടുബ ഡോക്ടർ  എന്നീ പ്രസിദ്ധീകരണങ്ങളും അദ്ദേഹത്തിന്റെ പത്രാധിപത്യത്തിൽ പുറത്തിറങ്ങിയിരുന്നു. പിന്നീട് കടുത്ത സാമ്പത്തിക പ്രതിസന്ധി നേരിട്ട ജനനിയുടെ പ്രസാധനം നിലച്ചു.

1992 ജനുവരിയിൽ ഒരു അപകടത്തെ തുടർന്ന് തോമസ് ടി. അമ്പാട്ട്  മരണമടഞ്ഞു. അദ്ദേഹം സഞ്ചരിച്ചിരുന്ന മോട്ടോർ സൈക്കിളും ജീപ്പും തമ്മിൽ കൂട്ടിയിടിച്ചാണ് മരണം സംഭവിച്ചത്. 

## പ്രധാന കൃതികൾ

# എസ്റ്റേറ്റിലെ യക്ഷി
# പ്രതികാരം (1986)
# ക്രൈം വേഴ്സസ്‌ ക്രൈം
# സിറ്റി ഹോസ്പിറ്റൽ (
# കരിന്തേൾ
# ഹോട്ട്‌ ബ്ലോ
# റിപ്പോർട്ടർ (അവസാന നോവൽ)
# ഇരുട്ടിന്റെ കാവൽക്കാർ
# ഹെവൻ വാലി
# ചെമ്പുലി
# സൈലന്റ് വാലി
# ചലിക്കുന്ന അസ്ഥിപഞ്ജരം
# പ്രേതങ്ങൾ മയങ്ങുന്ന താഴ്വര
# ദി ലാസ്റ്റ് ഡെവിൾ
# ഡൈ ഹാർഡ്
# രക്തം കുടിക്കുന്ന പെൺകുട്ടി
# ശവംമാന്തികൾ
# പ്രതികാരം
# ഇര തേടുന്ന രക്ഷസ്സ്
# അഗ്നി (ഫയർ എന്ന പേരിൽ പുസ്തകം)
# ഡൈഹാഡ
# ബ്ലാക്ക് മെയ്ലിംഗ് (ജനനി വാരിക)
# ദേവയക്ഷി
# രക്തസാക്ഷി
# ഇരുട്ടിന്റെ കാവൽക്കാർ
# ഡെത്ത് വാറണ്ട്
# കരിന്തേൾ വീണ്ടും
# മരണമനുഷ്യൻ
# ഓപ്പറേഷൻ സൺറെയ്സ്.
# ഗർജ്ജിക്കുന്ന തലയോടുകൾ

## അവലംബം

വർഗ്ഗം:എഴുത്തുകാർ